Ysgol Reolaeth Yn Cyfrannu I Wythnos Gwerth Mewn Iechyd - Prifysgol Abertawe\nYsgol Reolaeth Yn Cyfrannu I Wythnos Gwerth Mewn Iechyd\nMae dau aelod o'r gyfadran Gofal a Iechyd wedi’i Selio ar Werth, yn yr Ysgol Reolaeth, yn rhannu mewnwelediad ac arbenigedd yn ystod Wythnos Gwerth mewn Iechyd (Hydref 12-16), sef wythnos o sgyrsiau wedi’i drefnu gan Ganolfan Gwyddorau Bywyd Cymru a thîm Gwerth mewn Iechyd GIG Cymru.\nBydd Athro Arloesi ac Ymgysylltu Uwch, Busnes, Hamish Laing ac Arweinydd Addysg Weithredol, Victoria Bates, yn ymuno â llu o dimau clinigol, arweinwyr polisi, cydweithwyr academaidd a phartneriaid yn y diwydiant, i drafod materion cyfoes ym maes Iechyd a Gofal ar sail Gwerth (GISW).\nCyfres o ddigwyddiadau arbenigol ar-lein am ddim yw Wythnos Gwerth mewn Iechyd, sy'n dathlu mabwysiadu Iechyd a Gofal ar sail Gwerth yng Nghymru a fydd yn cynnig llawer o gyfleoedd i ddysgu sgiliau newydd ac i glywed gan arbenigwyr diwydiant, iechyd, academaidd a chaffael mewn Iechyd a Gofal ar sail Gwerth.\nMae Wythnos Gwerth mewn Iechyd, yn cyd-fynd â darparu rhaglen Addysg Weithredol gyntaf GISW yn yr Ysgol Reolaeth; sy'n cael ei chyflwyno ar hyn o bryd, i 50 arweinwyr byd-eang o gwmni fferyllol blaenllaw, Pfizer.\nMae'r cynnig Addysg Gweithredol hwn, wedi'i gynllunio ar gyfer uwch arweinwyr yn y sectorau gwyddor bywyd, iechyd a gofal cymdeithasol; a bydd y rhaglen rithwir nesaf yn cael ei chynnal ym mis Mawrth 2021, sydd bellach ar agor ar gyfer cofrestriadau.\nYn ystod Wythnos Gwerth mewn Iechyd, bydd yr Athro Hamish Laing yn trafod y rhaglen Addysg Weithredol hon ar y weminar Dull cenedlaethol ar gyfer dysgu Gwerth mewn Iechyd yng Nghymru, am 1.30yh ar ddydd Mercher, 12 Hydref. Tra bydd Victoria Bates, yn trafod canfyddiadau ymchwil ddiweddar i Ofal Iechyd a Diwydiant sy'n Seiliedig ar Werth ar weminar GISW a Diwydiant ar ddydd Llun, 12 Hydref am 7yh. Bydd yr Athro Laing, hefyd yn cadeirio'r sesiwn am Gaffael ar gyfer Gwerth, gydag arbenigwyr o ddiwydiant, rheoli contractau a data a chaffael y GIG ar ddydd Iau 15 Hydref am 7yh.\nCeir rhagor o fanylion am bob gweminar isod, yn ogystal â chysylltiadau cofrestru, i sicrhau ni fyddwch yn colli’r trafodiaethau craff a diddorol.\nYr Athro Hamish Laing, Athro Arloesi ac Ymgysylltu Gwell, Prifysgol Abertawe\nYn y sesiwn hon bydd panel yn amlinellu dulliau ar gyfer caffael seiliedig ar werth a fydd o ddiddordeb i gynrychiolwyr iechyd a diwydiant. Bydd y sesiwn yn cwmpasu enghreifftiau o gaffael ar gyfer gwerth ar waith a chytundebau seiliedig ar ganlyniadau.\nLlun 5 Hydref 2020 16:17 BST


Gwleidyddiaeth a Chysylltiadau Rhyngwladol, BA (Anrh) - Prifysgol Abertawe\nGwleidyddiaeth a Chysylltiadau Rhyngwladol, BA (Anrh)\nDatblygu arbenigedd trwy archwilio gwleidyddiaeth ddomestig a byd-eang\nMae ein gradd Cydanrhydedd mewn Gwleidyddiaeth a Chysylltiadau Rhyngwladol wedi'i chynllunio ar gyfer myfyrwyr sydd â diddordeb mewn gwleidyddiaeth ddomestig (gan gynnwys astudio damcaniaeth wleidyddol, taleithiau, etholiadau a seneddau) yn ogystal â gwleidyddiaeth rhwng gwledydd (gyda ffocws ar ddamcaniaeth cysylltiadau rhyngwladol, astudiaethau diogelwch a gwrthdaro). Mae'r radd hon yn galluogi myfyrwyr i ddatblygu arbenigedd yn y ddau faes ac archwilio pynciau (megis gwleidyddiaeth amgylcheddol, economi wleidyddol fyd-eang a datblygu rhyngwladol) lle byddant yn croesdorri.\nCynlluniwyd y cwrs i roi sylfaen gref i fyfyrwyr mewn gwleidyddiaeth a chysylltiadau cyhoeddus yn y flwyddyn gyntaf, cyn rhoi cyfle i arbenigo'n fwy ac yn ogystal â chynyddu ffocws ar y croestoriad domestig/rhyngwladol yn yr ail flwyddyn a gweithio tuag at y flwyddyn olaf lle bydd mwy o bwyslais ar ddysgu hunan-gyfeiriedig, gan roi hyblygrwydd i fyfyrwyr ddewis pynciau a meysydd maent yn dymuno canolbwyntio arnynt. Yn y flwyddyn olaf, bydd gennych chi'r cyfle i wneud interniaeth gyda'r modiwl Astudiaethau Senedd Cymru a Senedd Prydain, sy'n cael ei addysgu'n rhannol gan staff arbenigol o Ddau Dŷ’r Senedd\nMae pwyslais cryf ar gyflogadwyedd a sgiliau ar draws y radd, ac mae 91% o raddedigion mewn cyflogaeth mewn astudiaethau pellach o fewn 6 mis o raddio (DLHE 2015). Mae myfyrwyr y cwrs hwn fel arfer yn datblygu sgiliau llafar ac ysgrifennu gwych, a byddwch yn dysgu sut i gyflwyno'ch syniadau mewn ystod o ffyrdd, yn ogystal â sgiliau ymchwil, dadansoddi a datrys problemau cryf.\nMae ganddynt yrfaoedd yn y meysydd canlynol:\nY Cyfryngau, Cyfathrebu a Chysylltiadau Cyhoeddus\nY Gwasanaethau Cyhoeddus\nPam Gwleidyddiaeth a Chysylltiadau Rhyngwladol yn Abertawe?\nWedi'i lleoli ar gampws hyfryd Parc Singleton, mewn parcdir yn edrych dros Fae Abertawe ac ymyl Penrhyn Gŵyr,\nmae Gwleidyddiaeth yn Abertawe yn\nYr 2il safle yn y Deyrnas Unedig ar gyfer Rhagolygon Graddedigion (Complete University Guide 2022).\nYn y 10 gorau yn y Deyrnas Unedig am Foddhad Cwrs (Guardian University Guide 2022)\nYn y 10 gorau yn y DU am Foddhad Cyffredinol (Arolwg Cenedlaethol o Fyfyrwyr 2021)\nYn y 10 gorau yn y Deyrnas Unedig am Brofiad Myfyrwyr (Times Good University Guide 2022)\nYn y 15 gorau yn y Deyrnas Unedig am Foddhad Asesu (Guardian University Guide 2022)\nCewch ddewis modiwl sy'n cynnwys interniaeth gyda Chynulliad Cenedlaethol Cymru, gan weithio'n agos gyda gweinidogion y Cynulliad.\nGallwch hefyd gael semester dramor yn Hong Kong, Singapôr neu UDA, gan wella eich profiad myfyriwr a rhagolygon gyrfa ymhellach.\nEich Profiad Gwleidyddiaeth a Chysylltiadau Rhyngwladol\nRydym yn cynnig cwrs amrywiol a hyblyg, felly gallwch lunio'ch gradd mewn Gwleidyddiaeth a'r Gymraeg i fodloni'ch diddordebau.\nMae’r pynciau'n cynnwys gwleidyddiaeth Brydeinig ac Ewropeaidd, polisi cyhoeddus, damcaniaeth wleidyddol ac athroniaeth, materion etholiadol a heddwch a gwrthdaro rhyngwladol.\nCaiff ein haddysgu ei gyfeirio gan ein hymchwil sy'n arwain y ffordd yn fyd-eang, a gallwch fynychu seminarau a drefnir drwy ein rhaglen siaradwyr gwadd.\nBydd gennych fentor academaidd ar gyfer cefnogaeth fugeiliol ac academaidd.\nCyfleoedd Cyflogaeth Gwleidyddiaeth a Chysylltiadau Rhyngwladol\nYn gyffredinol, gall myfyrwyr Gwleidyddiaeth a Chysylltiadau Rhyngwladol fynd ymlaen i amrywiaeth eang o yrfaoedd, gan gynnwys: Dadansoddi a strategaeth wleidyddol; ymchwil wleidyddol; swyddfa etholiadol; Polisi cyhoeddus; llywodraeth leol a gweinyddiaeth gyhoeddus; llywodraethu corfforaethol; cyfathrebu gwleidyddol; dadansoddi risg gwleidyddol; lobïo ac eiriolaeth; diplomyddiaeth; gwaith y gwasanaeth sifil rhyngwladol; gwaith yn y sector diogelwch; gwaith dyngarol rhyngwladol.\nMae cyflogwyr posib, gan gynnwys cyflogwyr graddedigion diweddar, yn cynnwys: Pleidiau a sefydliadau gwleidyddol, gwasanaeth sifil y DU (gan gynnwys y Swyddfa Dramor a'r Gymanwlad, y Trysorlys, Y Weinidogaeth Amddiffyn, DFID), gweinyddiaethau datganoledig (yn enwedig Senedd Cymru); Llywodraeth leol (cynghorau); Y lluoedd arfog; Yr heddlu; Cwmnïoedd cysylltiadau cyhoeddus a chyfathrebu; Addysg; Melinau trafod a sefydliadau polisi; Sefydliadau elusennol ac anllywodraethol; Sefydliadau rhynglywodraethol (e.e. Banc y Byd, Rhaglen Ddatblygu'r Cenhedloedd Unedig); Sefydliadau darlledu, digidol a'r cyfryngau argraffu (e.e. y BBC); Cwmnïoedd y cyfryngau cymdeithasol; Cwmnïoedd ymgynghori rheoli; Cwmnïoedd diogelwch ac ymgynghori am risg (e.e. Rheoli Risgiau).\n8fed ar gyfer boddhad cwrs\nYmysg y 25 gorau yn y DU am Wleidyddiaeth - Guardian University Guide 2022\nUn o'r 30 cwrs gorau yn y DU am ragolygon graddedigion - Complete University Guide 2022\nBydd eich astudiaethau cynnar yn eich cyflwyno chi i wleidyddiaeth a pherthnasoedd rhyngwladol.\nSYLWER :Select THREE modules\nSYLWER :Select either PO-248 or PO-235 or both. Students must not exceed 60 credits in any one semester\nSYLWER :If you have selected PO-248 AND PO-242 select ONE module from the below list. If you have selected only one, select TWO modules, from the below list. Students must not exceed 60 credits in any one semester, and need 120 credits in total for the year\nSYLWER :If you have selected PO-248 AND PO-242 select one module in SEMESTER 1 (September - January). If you have selected only one select TWO modules, one in each semester (September-January) and (January-June). Students must not exceed 60 credits in any one semester, and need 120 credits in total for the year\nSYLWER :Select one module. To select POA301 students must select PO-3121 in semester 1\nEin gofyniad mynediad safonol yw BBB (120 o bwyntiau tariff UCAS) neu gyfwerth. Caiff ein holl gynigion eu gwneud yn dilyn adolygiad o'r ffurflen gais, y graddau a ragwelir/enillwyd a'r pynciau, y geirda a'r datganiad personol. Byddwn hefyd yn derbyn amrywiaeth o gymwysterau lefel uwch, gan gynnwys: 32 yn y Fagloriaeth Ryngwladol; Bagloriaeth Cymru - gradd sy'n gyfwerth â Safon Uwch; Cymwysterau Mynediad i Addysg Uwch a'r Brifysgol Agored, a Phrosiect Estynedig.\nDyma'r gofynion ar gyfer myfyrwyr rhyngwladol.\nAr gyfer myfyrwyr nad yw Saesneg yn iaith gyntaf iddynt, mae angen sgôr IELTS o 6.0.\nSut i Gyflwyno Cais - Myfyrwyr Rhyngwladol - Prifysgol Abertawe\nYdych chi'n pendroni am sut i ddechrau ar eich cais i'r Brifysgol? Mae ein canllawiau cam wrth gam yn eich helpu chi drwy'r broses hon\nRydyn ni'n falch o gynnig profiad addysgol rhagorol, gan ddefnyddio'r ymagweddau dysgu ac addysgu mwyaf effeithiol, sydd wedi cael eu teilwra'n ofalus i gydweddu ag anghenion penodol eich cwrs. Ar wahân i nifer fach o gyrsiau ar-lein yn unig, mae'r rhan fwyaf o'n cyrsiau yn cynnwys addysgu personol ar y campws, gan eich galluogi chi i ymgysylltu'n llawn â'ch darlithwyr a'ch cyd-fyfyrwyr.\nCynhelir sesiynau sgiliau ymarferol, gwaith mewn labordai, seminarau a gweithdai gan amlaf ar ffurf wyneb yn wyneb, gan alluogi pobl i weithio mewn grwpiau ac arddangosiadau. Rydyn ni hefyd yn gweithredu labordai rhithwir ac amgylcheddau dysgu efelychol a fydd yn hwyluso rhagor o fynediad at gyfleoedd hyfforddiant yn y dyfodol. Fodd bynnag, mae ein hymagwedd hefyd yn cynnwys defnyddio cymorth ar-lein i ategu ac atgyfnerthu addysgu wyneb yn wyneb traddodiadol.\nGellir cynnal dysgu ar-lein yn fyw drwy ddefnyddio meddalwedd megis Zoom, gan eich galluogi i ryngweithio â'r darlithydd a'r myfyrwyr eraill ac i ofyn cwestiynau. Mae recordiadau o ddarlithoedd yn galluogi llawer o hyblygrwydd i ail-ymweld â deunyddiau a gwella dysgu y tu allan i'r ystafell ddosbarth. Mae gan rai modiwlau adnoddau ychwanegol yn Canvas, megis fideos, sleidiau a chwisiau sy'n galluogi rhagor o hyblygrwydd wrth astudio.\nCaiff ein graddau eu haddysgu gan arbenigwyr, y mae ganddynt gyfoeth o wybodaeth i'w throsglwyddo i'n myfyrwyr.\nStaff Coleg y Celfyddydau a'r Dyniaethau - Prifysgol Abertawe\nMae'r dudalen hon yn rhestru staff yn ôl adran yng Ngholeg y Celfyddydau a'r Dyniaethau ym Mhrifysgol Abertawe\nBydd y rhaglen yn cefnogi ac yn annog myfyrwyr i ddatblygu eu sgiliau cyflogadwyedd a'u cymwyseddau proffesiynol, megis meddwl yn greadigol, sgiliau dadansoddi a data, cyfathrebu ar lafar, gweithio mewn grŵp a sgiliau rheoli prosiect. Mae'r sgiliau hyn wedi'u gwreiddio yng nghwricwlwm y rhaglen, drwy'r addysgu, yn ymarferol a thrwy asesiadau crynodol a ffurfiannol.\nGan fod yn ymwybodol o nodweddion proffesiynol myfyrwyr sy'n datblygu a gwella profiad myfyrwyr, ynghyd ag astudiaethau academaidd, mae'r Coleg yn cynnig amrywiaeth o gyfleoedd cyflogadwyedd wedi'u gwreiddio yn y cwricwlwm a chyd-gwricwlaidd.\nDarperir cyfle i fyfyrwyr gael profiad myfyrwyr gwell drwy'r mentrau cyflogadwyedd canlynol: lleoliadau gwaith; interniaethau â thâl fel rhan o gynllun Rhwydwaith Interniaethau â Thâl Abertawe (SPIN); cyfleoedd gwirfoddoli drwy gynllun Wythnos o Waith (WOW) Prifysgol Abertawe; lleoliadau gwaith dan arweiniad Ysgol y Gwyddorau Cymdeithasol; cyfleoedd profiad gwaith gwirfoddol drwy Discovery; a mynediad byw i leoliadau ac interniaethau allanol fel a hysbysebir drwy wefan Parth Cyflogaeth Academi Cyflogadwyedd Prifysgol Abertawe.\nBydd myfyrwyr hefyd yn cael y cyfle i greu portffolio o dystiolaeth tuag at Ddyfarniad SEA a/neu Ddyfarniad Discovery os byddant yn gwneud gwaith gwirfoddoli. Mae'r ddau ddyfarniad olaf wedi'u hachredu a'u cofnodi ar Gofnod Cyrhaeddiad Addysg Uwch (HEAR) myfyrwyr, sy'n cynnig tystiolaeth gadarn o brofiadau cyflogadwyedd a wnaed ochr yn ochr ag astudiaethau.\nMae ein myfyrwyr yn bwysig i ni a'n nod yw sicrhau eich bod yn ennill y dosbarth gradd gorau. Mae gennym system mentora personol lle y dyrennir mentor academaidd i chi. Mae'r mentor hwn yn aelod o staff academaidd a fydd yn cynnig cymorth bugeiliol i chi ac yn rheoli eich datblygiad academaidd drwy gydol eich profiad ym Mhrifysgol Abertawe.\nMae gan yr holl aelodau o staff oriau swyddfa, lle maent ar gael i weld yr holl fyfyrwyr a gellir mynd atynt am gymorth ychwanegol sy'n ychwanegol at oriau cyswllt ffurfiol. Mae gennym hefyd bolisi "drws agored" lle mae ein hathrawon academaidd ar gael i siarad â chi ar unrhyw adeg am unrhyw ymholiadau neu bryderon academaidd a allai fod gennych.\nI fyfyrwyr y gallai fod angen cymorth ychwanegol arnynt, gellir cyrchu'r rhaglen Maths and Stats Success (MASS) a/neu the Academic Success Programme (ASP) drwy Blackboard. Byddwn yn dangos i chi sut i hyrwyddo'r rhaglenni hyn yn ystod y sesiwn sefydlu ac ym modiwl cyntaf y rhaglen. Bydd myfyrwyr sy'n dychwelyd hefyd yn gallu cyrchu'r ddau wasanaeth sy'n cynnig cymorth ac arweiniad i fyfyrwyr mewn perthynas ag ysgrifennu academaidd a/neu help gyda'r elfen mathemateg/ystadegau yn eu cwrs. Mae sesiynau galw heibio anffurfiol wedi'u hamserlenni ar gyfer MASS – does dim angen apwyntiadau ac mae'r holl gymorth yn cael eu darparu gan fyfyrwyr cymwys. Gall myfyrwyr hefyd hunan-gyfeirio at y gwasanaeth ASP lle gwneir cynlluniau cymorth unigol; gallai'r rhain gynnwys helpu gyda strwythuro, cynllunio a chynnwys traethodau yn ogystal ag arweiniad am wasanaethau eraill a allai fod yn angenrheidiol (anabledd myfyrwyr, er enghraifft, os amheuir bod anhawster dysgu heb ei nodi).\nYn ogystal, mae llyfrgellwyr pwnc yn cynnig cymorth a chanllawiau gyda chyfeirnodi. Mae'r myfyrwyr yn gwneud sesiwn llyfrgell ym modiwl cyntaf y rhaglen lle maent yn cwrdd â llyfrgellwyr pwnc.\nMae'r radd Gwleidyddiaeth a Chysylltiadau Rhyngwladol tair blynedd o hyd yn cynnig semester dramor (drwy gyfrwng y Saesneg) yn ystod eich ail flwyddyn mewn amrywiaeth o brifysgolion partner rhwng mis Ionawr i fis Mai yn Hong Kong, Singapôr ac UDA. Mae'r semester dramor yn rhan o raglen gyfnewid, felly byddwch yn talu ffioedd dysgu'r Deyrnas Unedig ac yn gyfrifol am y costau llety a byw ar gyfer y semester yn y sefydliad partner.\nMae fersiwn pedair blynedd y radd Gwleidyddiaeth a Chysylltiadau Rhyngwladol yn cynnig blwyddyn dramor lawn yn y sefydliadau partner hyn.\nGwleidyddiaeth a Chysylltiadau Rhyngwladol gyda Blwyddyn Dramor


Cynradd - Canolfannau Iaith Gwynedd Language Centres\nAgorwyd y ganolfan iaith gynradd gyntaf yn 1984 ac oherwydd ei llwyddiant ysgubol agorwyd canolfannau eraill yn fuan wedyn. Heddiw, ceir pedair canolfan yng Ngwynedd. Lleolir y canolfannau cynradd yng Nghaernarfon, Dolgellau, Llangybi a Phenrhyndeudraeth.\nBeth yw'r Nod?\nNod y Canolfannau Iaith yw darparu cwrs dwys yn y Gymraeg i fewnfudwyr er mwyn eu galluogi i ymdoddi i’r gymdeithas ddwyieithog a chyfranogi’n llawn o brofiadau addysg ddwyieithog.\nMae’r ddarpariaeth hon yn greiddiol i gynorthwyo ysgolion cynradd ac uwchradd i weithredu’r Polisi Iaith cyfredol.\n(Cynllun Strategol Y Gymraeg Mewn Addysg 2017-2020)\nCroesewir disgyblion 6 - 11 oed sydd yn newydd i’r Sir am dymor o gwrs i`w Canolfan Iaith agosaf. Bydd uchafswm o 16 disgybl yn mynychu pob canolfan, ar wahân i Ddolgellau, sydd â lle i 8 disgybl yn unig.\nPamffled Canolfannau Iaith Gwynedd (yn dod yn fuan)\nMae`r cwrs wedi cael ei gynllunio`n ofalus i sicrhau llwyddiant. Ceir strwythur bendant i`r gwersi sy`n datblygu o wythnos i wythnos i gynnig iaith safonol i`r disgyblion.\nCwrs hwyliog a bywiog\nRhoddir gwerth mawr ar fwynhad, gan mai hyn fydd yn sicrhau bod y digyblion yn magu hyder i ddefnyddio’r iaith yn effeithiol.\nCwrs amlgyfrwng a thrawsgwricwlaidd\nDrwy ddrama a chanu, mathemateg a gwyddoniaeth, addysg gorfforol a chelf a llawer mwy, trochir y plant yn y Gymraeg. Adlewyrchir hyn yng nghynlluniau gwaith yr athrawon. Galluoga hyn i’r disgyblion ddychwelyd i`w hysgolion i ddilyn eu cwricwlwm yn y Gymraeg.\nEr mwyn sicrhau dilyniant priodol yn yr ysgolion bydd athrawon y Canolfannau yn cynnig gwasanaeth ôl-ofal i`r disgyblion wedi iddynt ddychwelyd i`w hysgolion.\nCwrs Cymhathu i'r Rhieni\nAm fwy o wybodaeth am gyrsiau i rieni/oedolion , cysylltwch â'r ganolfan iaith leol.\nGwybodaeth ar gyfer Ysgolion


Y Creawdwr yn Rhoi Paradwys i Ddyn | Neges Beibl\nIAITH YR ERTHYGL Affricaneg Albaneg Almaeneg Amhareg Arabeg Asameg Aserbaijani Aserbaijani (Syrilig) Basa (Y Camerŵn) Bashcireg Batac (Toba) Bengaleg Bicoleg Bwlgareg Bwlw Byrmaneg Cabileg Cambodeg Careneg (S'gaw) Casacheg Cebwano Cectsi Cetshwa (Ancash) Cetshwa (Ayacucho) Cetshwa (Cuzco) Chosa Ciniarwandeg Cirgiseg Cirwndi Citshe Concani (Defanagari) Concani (Rufeinig) Coreeg Creoliaith Ynysoedd y Seisiêl Croateg Cwaniameg Cwrdeg Cwrmanjeg (Cawcasws) Cwrdeg Soraneg Cymraeg Daneg Digoreg Dwaleg Efficeg Eidaleg Esgimöeg yr Ynys Las Estoneg Fenda Ffaröeg Ffinneg Ffrangeg Ffwlffwdeg (Y Camerŵn) Fietnameg Georgeg Groeg Gwarani Gwjarati Gwyddeleg Hebraeg Hiligainoneg Hindi Hmongeg (Wen) Hwngareg Iaith Arwyddion America Iaith Arwyddion Awstralia Iaith Arwyddion Brasil Iaith Arwyddion Ciwba Iaith Arwyddion Colombia Iaith Arwyddion Corea Iaith Arwyddion Cwebéc Iaith Arwyddion Ecwador Iaith Arwyddion Estonia Iaith Arwyddion Feneswela Iaith Arwyddion Gwlad Groeg Iaith Arwyddion Gwlad Pwyl Iaith Arwyddion Indonesia Iaith Arwyddion Japan Iaith Arwyddion Madagasgar Iaith Arwyddion Mecsico Iaith Arwyddion Nicaragwa Iaith Arwyddion Periw Iaith Arwyddion Portiwgal Iaith Arwyddion Rwsia Iaith Arwyddion Sbaen Iaith Arwyddion Simbabwe Iaith Arwyddion Tsiec Iaith Arwyddion Tsieina Iaith Arwyddion y Ffindir Iaith Arwyddion yr Ariannin Iaith Arwyddion yr Eidal Iaith Arwyddion yr Iseldiroedd Iloco Indoneseg Iorwba Isel Almaeneg Iseldireg Islandeg Japaneg Laoseg Latfieg Macedoneg Maieg Malagasi Malaialam Maleieg Malteg Mameg Mapwdwngwn Marathi Masahweg Masateg (Huautla) Micsteg (Huajuapan) Miscito Miso Mongoleg Nafaho Nahwatl (Ganol) Nahwatl (Guerrero) Nahwatl (Huasteca)) Ndonga Nepali Ngabere Nias Norwyeg Osetieg Otomi (Dyffryn Mezquital) Pangasinan Perseg Portiwgaleg Pwnjabeg Pwyleg Romani (De Groeg) Rwmaneg Rwseg Saesneg Sapoteg (Isthmws) Sapoteg (Lachiguiri) Sbaeneg Sepedi Serbeg (Cyrilig) Serbeg (Rufeinig) Setswana Shona Sinhala Slofaceg Slofeneg Somali Sranantongo Swahili Swati Swedeg Swlw Tagalog Tajici Tamil Tarahwmara (Canolog) Tarascan Tatareg Telwgw Thai Tif Tigrinia Tlapaneg Tojolabal Totonac Tseltal Tsieceg Tsieineeg Mandarin (Syml) Tsieineeg Mandarin (Traddodiadol) Tsioleg Tsitseweg Tsitwmbwceg Tsonga Tsotsil Tsïiao Twrceg Twrcmeneg Warai-Warai Wcreineg Wdmwrt Wigwreg (Syrilig) Wrdw Wrhobo Wsbeceg Wsbeceg (Rhufeinig)\nY Creawdwr yn Rhoi Paradwys i Ddyn\nDuw yn creu’r bydysawd a bywyd ar y ddaear; mae’n creu dyn perffaith a dynes berffaith, yn eu rhoi mewn gardd brydferth, ac yn rhoi gorchmynion iddyn nhw\n“YN Y dechreuad creodd Duw y nefoedd a’r ddaear.” (Genesis 1:1) Yn ôl rhai, y geiriau agoriadol hyn yw’r enwocaf a ysgrifennwyd erioed. Gyda’r frawddeg ogoneddus honno, mae’r Beibl yn ein cyflwyno ni i’r Duw hollalluog, Jehofa. Yn adnod gyntaf y Beibl, mae’n dweud mai Duw yw creawdwr y ddaear a’r bydysawd i gyd. Mae’r adnodau canlynol yn disgrifio cyfres o gyfnodau hir a elwir yn “ddyddiau.” Dyna’r adeg y gwnaeth Duw baratoi’r ddaear ar gyfer y ddynoliaeth a chreu holl ryfeddodau’r byd o’n cwmpas.\nUchafbwynt gwaith creadigol Duw ar y ddaear oedd dyn. Oherwydd ei fod wedi ei greu ar ddelw Duw, roedd dyn yn gallu adlewyrchu cariad a doethineb, sef priodoleddau Jehofa ei hun. Fe luniodd Duw ddyn o lwch y ddaear. Galwodd y dyn yn Adda, a’i roi mewn paradwys yng ngardd Eden. Duw ei hun a greodd ardd Eden, a’i llenwi gyda choed prydferth llawn ffrwythau.\nFe welodd Duw fod angen cymar ar y dyn. Gan ddefnyddio un o asennau Adda, fe greodd Duw ddynes a’i rhoi’n wraig i’r dyn. Ei henw hi oedd Efa. Yn hapus dros ben, fe luniodd Adda’r geiriau barddonol hyn: “Asgwrn o’m hesgyrn, a chnawd o’m cnawd.” Eglurodd Duw: “Dyna pam y bydd dyn yn gadael ei dad a’i fam, ac yn glynu wrth ei wraig, a byddant yn un cnawd.”—Genesis 2:22-24; 3:20.\nRhoddodd Duw ddau orchymyn i Adda ac Efa. Yn gyntaf, roedden nhw i ofalu am y ddaear a’i llenwi gyda’u plant. Yn ail, doedden nhw ddim i fwyta ffrwyth “o bren gwybodaeth da a drwg.” (Genesis 2:17) Petaen nhw’n anufudd, fe fydden nhw’n marw. Rhoddodd y gorchmynion hyn gyfle i Adda ac Efa ddangos eu bod nhw’n derbyn awdurdod Duw. Trwy fod yn ufudd, fe fydden nhw hefyd yn dangos eu cariad a’u diolchgarwch. Roedd ganddyn nhw bob rheswm dros dderbyn ei awdurdod caredig. Roedd Adda ac Efa yn berffaith ac yn gwbl ddi-nam. Mae’r Beibl yn dweud: “Gwelodd Duw y cwbl a wnaeth, ac yr oedd yn dda iawn.”—Genesis 1:31.\n—Yn seiliedig ar Genesis penodau 1 a 2.\nSut mae’r Beibl yn disgrifio Duw yn creu’r ddaear a bodau dynol?\nPa fath o fywyd roedd Duw’n ei gynnig i ddynolryw?\nPa orchmynion a roddodd Duw i’r bodau dynol cyntaf?\nYR ENW DWYFOL\nMae’r Beibl yn defnyddio gwahanol deitlau i gyfeirio at Dduw, gan gynnwys Creawdwr a Duw Hollalluog. Mae rhai teitlau’n pwysleisio priodoleddau Duw, er enghraifft ei sancteiddrwydd, ei nerth, ei gyfiawnder, ei ddoethineb, a’i gariad. Sut bynnag, fe roddodd Duw enw personol unigryw arno ef ei hun—Jehofa. Yn ieithoedd gwreiddiol y Beibl, roedd yr enw dwyfol yn digwydd tua 7,000 o weithiau, ac mae’r cyntaf o’r rhain yn Genesis 2:4. Ystyr yr enw Jehofa ydy “Mae Ef yn Peri Bod.” Mae hyn yn gysur inni, oherwydd y mae’n golygu y gall Duw gyflawni unrhyw fwriad sydd ganddo ac unrhyw addewid y mae’n ei wneud.\nMae’r Beibl yn egluro pam y creodd Duw’r ddaear, pa bryd y daw dioddefaint i ben, a beth y dylen ni ei ddisgwyl yn y dyfodol ar gyfer y ddaear a’r bobl sy’n byw arni.


Cymraeg - Eglwys Rhydaman // Welsh - Ammanford Church -\nBeth sy'n digwydd yn Gymraeg yn yr eglwys\nEglwys yng nghadarnle’r Gymraeg yn Sir Gaerfyrddin yw Eglwys Efengylaidd Rhydaman ac mae Cymry Cymraeg a gweithgarwch Cymraeg yn bwysig ynddi.\nWhilst we have a monthly Welsh language meeting (Darganfod) and a weekly home group through the medium of Welsh, we also think that where ever you may meet us we’re likely to offer a warm Welsh welcome.\nYdych chi am gyfarfod Cymraeg bywiog a chroesawgar? Yna Darganfod yw’r lle i chi ar nos Sul ola’r mis yn adeilad yr Eglwys Efengylaidd am 6:00 y.p.\nYn ystod y flwyddyn ceir nifer o gyfarfodydd arbennig – megis adeg Gŵyl Ddewi a’r Nadolig. Gwnewch yn siŵr eich bod yn mynd i dudalennau Darganfod am y newyddion llawn diweddaraf a chyfle i wrando ar gyfarfodydd y gorffennol.\nCyfarfod Cymraeg nos Fercher\nYn ogystal mae cyfle i ddod at ein gilydd ar nos Fercher i rannu, astudio’r Beibl a gweddïo mewn gwahanol gartrefi a hynny trwy gyfrwng y Gymraeg. Os oes diddordeb gennych mewn gwybod mwy neu ymuno â’r grŵp cysylltwch â swyddfa’r eglwys.\nOs oes gennych rhagor o gwestiynau ynghylch ein gwaith trwy gyfrwng y Gymraeg, cliciwch y botwm isod a chysylltwch gyda ni!\nCysylltwch â Eglwys Rhydaman yn y fan hon


Creu Fideo Hyfforddi Sgrinlediad ar gyfer Adobe Premiere CS6 | CADARN Porth Dysgu\nHafan / Erthygl / Creu Fideo Hyfforddi Sgrinlediad ar gyfer Adobe Premiere CS6\nCreu Fideo Hyfforddi Sgrinlediad ar gyfer Adobe Premiere CS6\ndydd Gwener, 26 Chwefror, 2016 - 09:34\nMae Premiere Pro wedi cael sylw nifer o weithiau ar wefannau fel Lynda, ond ein nod ni wrth greu sgrinlediad ar-lein arall o Premiere Pro for CADARN, oedd creu adnodd di-dâl hygyrch iawn y gallai pobl heb ddim gwybodaeth flaenorol o’r meddalwedd na golygu fideo’n gyffredinol, ei ddilyn. Mae CADARN a’i bartneriaid yn defnyddio Adobe Premiere CS6 y rhan fwyaf o’r amser. Mae modd trosglwyddo’r holl sgiliau y gellir eu dysgu yn y fersiwn gynharach hon o Premiere yn uniongyrchol i fersiynau Creative Cloud mwy diweddar o’r meddalwedd.\nSgript ar gyfer y Sgrinlediad\nEr mwyn creu adnodd cryno heb gamgymeriadau na deunydd diangen, aethpwyd ati i ysgrifennu sgript ar gyfer y fideo cyfan. Gwnaethpwyd hyn hefyd i sicrhau ein bod wedi cynnwys popeth oedd ei angen ac i atal ein hunain rhag tyrchu gormod i nodweddion mwy cymhleth Premiere, gan ein bod yn credu y byddai’r rheini’n ormod i newydd-ddyfodiad ar y dechrau.\nYn y diwedd bu’r broses o ysgrifennu’r sgript yn un faith, ac roedd yn cynnwys sawl cam; cwblhawyd y drafft cyntaf gen i ac roedd yn cynnwys holl hanfodion golygu fideo gyda Premiere o’r dechrau i’r diwedd, gan sôn am y rhyngwyneb i dechnegau golygu, hanfodion copi sain meistr ac allforio. Yna anfonwyd y drafft hwn at Lizi i’w fireinio i greu sgript mewn ffordd fel byddai’r athro’n creu prosiect fideo gyda’r disgybl yn ei ddilyn, a oedd yn manteisio ar flynyddoedd o brofiad Lizi o olygu fideo.\nTra’r oedd y sgript yn cael ei mireinio, bûm innau’n ymchwilio i ffyrdd o greu sgrinlediad trwy arbrofi â gwahanol feddalwedd gan gynnwys rhaglenni am ddim a rhai mwy costus fel Adobe Captivate. Yn y diwedd, penderfynwyd mai Camtasia oedd y ffordd fwyaf cost effeithiol a hwylus o recordio’r sgrin. Mae gan Camtasia y gallu i olygu’r recordiad yn ddiweddarach i ryw raddau. Er enghraifft, gellir addasu maint cyrchwr y llygoden yn ddiweddarach a gellir ychwanegu effeithiau clicio llygoden os bydd angen.\nCyn gynted ag yr oedd y sgript yn barod, roedd yn amser dechrau recordio, ac roedd hynny’n brofiad dysgu ynddo’i hun. Un peth yw clicio’r botwm recordio a dechrau defnyddio rhyw feddalwedd neu’i gilydd tra’n siarad amdano, ond mae’n fater cwbl wahanol i geisio dilyn sgript a defnyddio’r meddalwedd mewn ffordd synhwyrol ar yr un pryd, a recordio popeth a gwneud yn siŵr bod popeth yn gyson, heb ddim camgymeriadau.\nManylder a Hanfodion Eraill\nYn gyntaf, roedd angen i ni benderfynu pa fanylder sgrin roeddem am ei ddefnyddio i recordio. Roeddem yn ymwybodol y byddai’n rhaid i’r canlyniad terfynol fod yn HD safonol llawn – 1920 x1080 picsel, ond roeddem yn sylweddoli hefyd nad yw pawb yn gwylio cynnwys ar y manylder hwn ar YouTube. Hefyd, roeddem am gadw lle ar gyfer y botymau pennod roeddem wedi’u defnyddio yn y gorffennol ar fideos hyfforddi eraill CADARN fel y fideo ar recordio sain a’r fideos ar offer fideo JVC a Canon Legria. Yn y prosiectau eraill roedd y botymau pennod hyn wedi ein galluogi i wneud un fideo hyfforddi hir yn hytrach na’u rhannu’n fideos byrrach, fel sy’n arferol ar YouTube. Rydym yn credu bod hyn wedi llwyddo ac mae’n cadw pethau’n syml.\nAr ôl peth arbrofi, penderfynwyd bod manylder recordio sgrin o 1680×1050 picsel yn cynnig y maint gorau, fel na fydd eiconau’r sgrin yn rhy fychan a bod gennym rywfaint o le ar gyfer y botymau pennod. Mae angen manylder gweddol uchel i redeg Premiere, fel arall rydych yn newid maint ac yn symud ffenestri a bariau offer drwy’r amser. Felly, roedd y manylder 1680x1050 hwn yn ein galluogi i roi’r sgrinlediad o fewn y safon HD llawn o HD 1920x1080 gyda rhywfaint o le ar gyfer ein botymau pennod.\nCiplun Premiere o 1680x1050 mewn fideo 1920x1080 yn Camtasia\n(Noder: mae defnyddio gosodiad dau fonitor yn hanfodol bron yma, un ar gyfer recordio’r sgrinlediad a’r llall ar gyfer y sgript a Camtasia, neu mi allech argraffu’r sgript)\nRecordio Llais a Sgrin\nRoedd darllen y sgript tra’n gweithio Premiere yn anodd ac roedd yn cymryd llawer o amser oherwydd y camgymeriadau oedd yn cael eu gwneud. Os nad oedd y camgymeriadau’n rhai llafar, roeddent yn cael eu gwneud yn y sgrinlediad, neu i’r gwrthwyneb. Y rheswm am hyn oedd bod yn rhaid edrych ar y sgript a Premiere ar yr un pryd. Camgymeriadau fel clicio ar y rhan anghywir o Premiere tra’n recordio’r sgrinlediad oedd y rhai mwyaf trafferthus gan fod yn rhaid ailosod rhyngwyneb Premiere bob tro i atal neidio sydyn neu anghysondebau yn y pwyntiau golygu. Felly yn y diwedd defnyddiwyd tacteg wahanol a oedd yn golygu recordio’r sgript ar ei phen ei hun yn yr ystafell recordio gan ddefnyddio microffon Rode Podcaster, gliniadur ac Audacity yn unig. Roedd camgymeriadau’n dal i gael eu gwneud, ond gan ei fod yn recordiad sain yn unig, gellid ei olygu neu ei ail-recordio heb drafferth tan i ni gael popeth yn gywir. Trwy wneud pethau fel hyn roedd talpiau mawr o’r sgript yn cael eu recordio mewn dim o dro ac yna’u golygu i roi sain di-dor. Pan oedd rhan sylweddol o’r sgript wedi’i recordio, dechreuais recordio’r sgrinlediad ar wahân. Roedd hyn yn golygu chwarae’r recordiad sain a’i ddilyn yn Premiere, a oedd yn llawer haws.\nBwriadwyd i’r fideo hyfforddi fod yn brosiect dysgu cynyddol sydd i fod yn brosiect golygu go iawn, bychan, felly mae’n mynd â chi trwy’r gwahanol gamau ac mae pob cam yn adeiladu ar yr un blaenorol.\nMi ddatblygais system o recordio un rhan o’r sgrinlediad ar y tro i Camtasia. Rhoddais y gorau i recordio cyn gynted ag y gwnaethpwyd camgymeriad, er enghraifft, clicio ar y botwm anghywir yn Premiere. Byddwn wedyn yn cadw’r recordiad fel ffeil ciplun ynghyd â ffeil Adobe Premiere a oedd yn cynnwys cyflwr presennol Premiere ar adeg y recordiad, a byddwn yn rhoi’r un enw ar y ddwy ffeil. Yn syml, roeddwn yn adeiladu hanes o gyflyrau Adobe Premiere mewn gwahanol ffeiliau Adobe Premiere a oedd yn cyd-fynd â’r recordiadau. Trwy wneud hyn gallwn fynd yn ôl i gam blaenorol o’r fideo a’i ail recordio heb orfod ailsefydlu Premiere eto i edrych yr un fath yn union.\nDull arall pwysig a weithiodd yn dda oedd defnyddio seibiau wrth recordio yn Camtasia gan fod hynny’n rhoi amser i mi i gael golwg ar y sgript. Yr allweddell llwybr byr ar gyfer saib yn Camtasia yw F9. Wnes i ddim defnyddio’r dull hwn tan yn ddiweddarach, ond roedd yn gwneud pethau’n llawer haws, gan ei fod yn golygu y gallwn gymryd mwy o amser.\nRoedd problemau’n codi wrth recordio’r sain Rode-Podcaster, ac nid oedd dim un ohonynt yn cael eu hachosi gan y microffon. Cafodd rhai eu hachosi oherwydd bod yn rhaid gosod offer y stiwdio recordio nifer o weithiau dros gyfnod o sawl diwrnod gwahanol. Byddai hyn yn creu amrywiadau yn nhôn y recordiad, er ei bod yn ein bos yn recordio mewn ystafell wedi’i thampio. Mi wnes i geisio efelychu’r gosodiadau bob tro, ond doedd hynny ddim yn ddigon. Roedd gwahaniaethau bychan rhwng y pellter lle’r oeddwn yn eistedd a’r microffon yn cael effaith amlwg. Roedd hyn yn golygu bod yn rhaid gwneud gwaith ôl brosesu ar y gwahanol recordiadau llais er mwyn cadw cysondeb. Hefyd, roedd fy llais yn amrywio o un diwrnod i’r llall, ond doedd dim y gallwn ei wneud am hynny. Ond rydym yn teimlo bod ansawdd terfynol y recordiadau llais yn uwch na llawer o sgrinlediadau a glywir ar-lein, ac mae’n ddigon da.\nAdolygu a Golygu Sgrinlediad Premiere CS6 yn Premiere CC\nO’r diwedd roedd golygiad dwy awr wedi’u gwblhau ac roedd hynny’n ymdrin â phopeth roeddem am ei gynnwys; ond roeddem yn teimlo bod hyn yn rhy hir o lawer. Nid oedd ychwaith mor eglur mewn mannau ag y byddem wedi’i hoffi; er enghraifft, weithiau roedd symudiadau’r llygoden yn rhy afreolaidd neu roeddwn yn addasu paramedr yn Premiere heb egluro pam.\nYn ystod y broses adolygu, roedd problemau’n codi os oedd penderfyniad yn cael ei wneud i newid rhywbeth yn gynnar yn y fideo sgrinlediad wedi’i olygu. Gallai unrhyw beth roedd angen ei newid effeithio ar weddill y fideo. Er enghraifft, roeddwn wedi bod â darn wedi’i ffilmio ar amserlen Premiere a oedd wedi’i fwriadu ar gyfer un ymarferiad penodol yn gynnar yn y fideo ac anghofiais ei ddileu ar ôl cwblhau’r ymarferiad hwnnw. Yna recordiais a golygu rhan fawr o weddill y fideo hyfforddi, ond wnes i ddim sylweddoli am amser bod y clip nad oeddwn ei angen yn dal yno ar y diwedd. Byddai’n rhaid i mi wedyn egluro fy mod yn ei ddileu’n ddiweddarach am nad oedd ei angen. Mae hon yn un o nifer o enghreifftiau.\nRoeddem wedi penderfynu rhannu’r fideo hyfforddi’n 5 pennod, gyda’r 4 gyntaf yn 30 munud o hyd ar gyfartaledd a’r un olaf yn ddim ond 5 munud. Y gobaith oedd y byddai hyn yn rhoi mwy o hyblygrwydd i ni wrth newid pethau ac y byddai’n gwneud y gwaith golygu’n haws, ond yn bwysicach na dim, does fawr neb eisiau gwylio fideo hyfforddi 2 awr o hyd, hyd yn oed gyda’r botymau pennod rydym wedi’u defnyddio yn fideos blaenorol CADARN.\nYn hytrach na rhannu’r fideo 2 awr, yn y diwedd mi wnes i ail recordio popeth, oherwydd cyn gynted ag y dechreuais ddatrys problemau ar ddechrau’r fideo 2 awr, sylweddolais y byddai hynny’n achos anghysonderau gyda gweddill y fideo. Roedd llawer o’r datrysiadau’n golygu troslunio rhannau bychan o ryngwyneb Premiere gyda rhannau wedi’u cywiro, a gwnes lawer o ddefnydd o offer tocio Premiere yma. I dorri stori hir yn fyr, roeddem yn teimlo mai treial yn unig oedd y fersiwn 2 awr gyntaf, ac wedyn roedd yn amser i greu ail fersiwn fwy cryno wedi’i rhannu’n 5 fideo.\nBotymau Pennod YouTube CADARN\nAr gyfer y fideo hyfforddi Premiere hwn, rwyf wedi gwella ein botymau pennod ar gyfer eu defnyddio ar YouTube o’i gymharu â’r dulliau a ddefnyddiwyd gennym mewn fideos fel y tiwtorial Legria. Rydym yn credu bod ein botymau pennod ar gyfer YouTube yn gweithio’n dda, gan eu bod yn galluogi’r gwyliwr i neidio i wahanol rannau o’r fideo, rhai a all fod o fwy o ddiddordeb iddynt.\nCiplun o Premiere CS6 gyda’r botymau pennod, yn cael ei olygu yn Premiere CC\nY tro hwn rwyf wedi creu botymau mwy deniadol (sy’n gweddu â logo porffor Premiere Pro) ac wedi’u mewnosod yn y fideo ei hun, yn hytrach na defnyddio botymau hyll YouTube. Roedd hyn yn golygu y gallem droslunio'r botymau YouTube mwyaf tryloyw y gallem gael gafael arnynt, dros ein botymau ni. Un o nodweddion dylunio’r botymau oedd gwneud yn siŵr eu bod yn ddigon gwahanol i ryngwyneb Premiere, am nad oeddem eisiau drysu’r gwyliwr a gwneud iddynt feddwl eu bod yn rhan o Premiere. Mae creu anodiadau a botymau yn YouTube yn broses drafferthus braidd ac yn sicr nid dyma’r ateb mwyaf deniadol. Does dim ond yn rhaid i chi wylio’r llu o fideos ar YouTube i weld y blychau anodi trwsgl a thestun mawr yn syllu arnoch i ddeall y broblem. Felly rydym yn hoffi ein botymau ein hunain, gyda’r elfennau YouTube tryloyw.\nManion i Orffen – Chwyddo, Amlygu a Llwybrau Byr\nRoeddem yn teimlo ei bod yn bwysig amlygu rhannau penodol o ryngwyneb Premiere, yn enwedig llawer o’r botymau bach, sydd weithiau’n anodd i’w gweld, yn enwedig ar YouTube, felly aethpwyd ati i greu blychau porffor (i gyd-fynd â’r botymau pennod) i amlygu gwahanol eitemau ar y rhyngwyneb. Nod hyn, ynghyd â chwyddo i mewn wrth drafod rhai agweddau ar Premiere, er enghraifft y ‘Source Monitor’ oedd helpu’r gwyliwr i ffocysu. Yn yr un modd, rwyf wedi ychwanegu blwch llwybrau byr a fyddai’n cael ei amlygu bob tro y byddai sôn am allweddell llwybr byr, gan roi ciw gweledol i’r llwybr byr.\nCiplun yn dangos amlygiadau, blwch llwybrau byw a rhyngwyneb wedi’i llwyddo.\nRoedd yn anodd cadw fy llais yn gyson wrth recordio o ran sut roedd yn swnio wrth ei recordio dros gyfnod o ddyddiau. Byddwn yn awgrymu nad oes dim yn cael ei newid gyda’r microffon trwy gydol yr amser yr ydych yn sgrinledu, os yn bosib. Nid oedd hyn yn bosibl yn ein hachos ni.\nDampio’r sŵn / adleisio yn yr ystafell, gwneud yn siŵr bod y microffon yn wynebu i ffwrdd oddi wrth arwynebau adlewyrchol fel pen bwrdd a chadw’r un pellter oddi wrth y microffon bob tro rydych yn recordio, heb fod yn rhy agos nac yn rhy bell – mae’r rhain i gyd yn allweddol er mwyn sicrhau ansawdd sain da.\nGwelwyd yn y diwedd mai ysgrifennu sgript a chynllunio oedd y ffordd orau i greu’r sgrinlediad arbennig hwn, gan ei fod yn drosolwg cyflawn o Adobe Premiere a oedd yn ymdrin â llawer o agweddau ar olygu i ddechreuwyr. Pe baem wedi bod yn canolbwyntio ar dechnegau mwy penodol neu gymhleth yn fwy manwl yna efallai byddai dull a oedd yn llai dibynnol ar sgript wedi bod yn fwy addas, ond nod yr hyfforddiant hwn oedd bod yn eglur a chryno. Mae’n hawdd i’ch sylw gael ei dynnu gan rannau eraill o’r meddalwedd nad ydynt o bosibl yn bwysig i’r pwnc dan sylw, felly mae sgript yn eich gorfodi i gadw o fewn y terfynau a osodwyd ar eich cyfer ar y dechrau pan oeddech yn cytuno ar amcan ar gyfer y fideo.\nMae defnyddio nodwedd saib Camtasias tra’r ydych yn recordio’n gweithio’n dda iawn ac mae’n rhoi amser i chi gynllunio ar gyfer yr hyn rydych am ei wneud nesaf.\nGyda chefndir mewn graffeg cyfrifiaduron 3D a thechnoleg cerddoriaeth, mae Matt wedi gweithio yn y diwydiant animeiddio ers dros 13 mlynedd. Ac yntau'n angerddol dros dechnoleg newydd a dysgu technegau newydd yn y byd digidol, mae Matt yn mwynhau pob agwedd ar greu prosiectau sain/gweledol.\nCreu Fideo Hyfforddi Sgrinlediad ar gyfer Adobe Premiere CS6 by Matt Cawte is licensed under Creative Commons - priodoliad\nThis work by Matt Cawte / Creative Commons - priodoliad\nMatt Cawte (2016). Creu Fideo Hyfforddi Sgrinlediad ar gyfer Adobe Premiere CS6 [online] CADARN. Available at: https://www.cadarn.ac.uk/cy/erthygl/creu-fideo-hyfforddi-sgrinlediad-ar-gyfer-adobe-premiere-cs6 [Accessed 17 Dec. 2017]\nMatt Cawte. (2016 Feb. 26). Creu Fideo Hyfforddi Sgrinlediad ar gyfer Adobe Premiere CS6 [Online]. Available at: https://www.cadarn.ac.uk/cy/erthygl/creu-fideo-hyfforddi-sgrinlediad-ar-gyfer-adobe-premiere-cs6\nMatt Cawte. Creu Fideo Hyfforddi Sgrinlediad ar gyfer Adobe Premiere CS6. CADARN. 26 Feb. 2016. Web. 17 Dec. 2017\nSut i Olygu gan Ddefnyddio Adobe Premiere Pro CS6\nReflecmedia ChromaFlex: Y Sgrin Werdd Lwyd\nDefnyddio Sgrîn Werdd i Greu Fideos Addysgiadol


Llwybrau cynnydd a phartneriaethau Addysg Uwch mewn Addysg Bellach rhanbarthol | Bangor University\nLlwybrau cynnydd a phartneriaethau Addysg Uwch mewn Addysg Bellach rhanbarthol\nMae'r Brifysgol yn gweithio'n agos gydag Addysg Bellach ranbarthol ac mae ganddi berthynas strategol â Grŵp Llandrillo Menai (GLlM) and Choleg Cambria.\nMae'r cysylltiadau hyn yn darparu gwahanol lwybrau i addysg uwch ar draws y rhanbarth i'r rheini sy'n well ganddynt ddewisiadau amgen i'r ddarpariaeth a arweinir gan y Brifysgol.\nMae'r berthynas hirsefydlog â GLlM yn darparu mynediad i fwy na 40 o raglenni addysg uwch sy'n rhychwantu graddau Sylfaen i ôl-radd, gan gwmpasu ystod eang iawn o bynciau o raglenni mewn gwasanaethau cyhoeddus fel Iechyd, Plismona ac Addysg hyd at amrywiol lwybrau busnes a llawer o rai eraill. Mae'r berthynas strategol fwy diweddar â Choleg Cambria yn dod â mwy o fynediad i Addysg Uwch yng Ngogledd Ddwyrain Cymru wrth i'r portffolio o raglenni Addysg Uwch dyfu yn y rhanbarth hwnnw.\nDrwy weithio gyda'n gilydd rydym yn adeiladu cynefindra ag Addysg Uwch ac yn mynd ati i ddatblygu gweithgareddau ar y cyd i helpu myfyrwyr i weld y camau nesaf posibl wrth iddynt symud trwy'r lefelau addysgol, ac yn y pen draw, i yrfaoedd yn y rhanbarth. Mae ein cydweithrediadau hefyd yn sicrhau ein bod yn dilyn yr un llwybrau, ac mewn rhai achosion, gallant ddarparu cyfleoedd i fyfyrwyr ddechrau ar eu hastudiaeth mewn Addysg Bellach ac yna symud i'r Brifysgol i gwblhau eu rhaglenni.


tîm ymgysylltu rhanbarthol | Bwrdd Uchelgais Economaidd Gogledd Cymru\ncydlynu prosiectau a ariennir gan yr UE ar draws gogledd cymru\nWrthi’n llunio cynigion am brosiect a ariennir gan yr UE?\nGwnewch yn siŵr eich bod yn cael sgwrs â Thîm Ymgysylltu Rhanbarthol Gogledd Cymru. Gallant eich helpu i wneud mân newidiadau i’ch prosiect yn ogystal â sicrhau bod y rhanbarth yn cael y budd mwyaf posibl.\nMae’r tîm yn gweithio ar ran Bwrdd Uchelgais Economaidd Gogledd Cymru, a’i nod yw helpu i hyrwyddo effaith cyllid yr UE i’r eithaf ar draws Wrecsam, Sir y Fflint, Sir Ddinbych, Conwy, Gwynedd ac Ynys Môn.\nYn wir, bydd angen i unrhyw un sy’n gwneud cais am gyllid Ewropeaidd ddangos eu bod wedi trafod â’r tîm sut y gall eu prosiect ychwanegu gwerth at fuddsoddiadau presennol neu arfaethedig yn y rhanbarth, a chefnogi rhai o’r blaenoriaethau rhanbarthol mawr sy’n llunio ein economi.\nYn ogystal â rhoi arweiniad ar sut y gall eich prosiect chi gyd-fynd â blaenoriaethau rhanbarthol, gall y tîm eich helpu gyda phethau eraill.\nGallant eich cysylltu â phobl sy’n gweithio ar gynigion eraill, gan greu cyfleoedd i gydweithio allai ychwanegu gwerth at eich prosiect chi neu osgoi dyblygu.\nGallant hefyd eich helpu i ddysgu o astudiaethau achos ac enghreifftiau o arferion da – a chael gafael ar fentrau cenedlaethol allai fod o gymorth i chi.\ncysylltwch neu cofrestrwch ar gyfer y newyddlen\nDefnyddiwch y ffurflen isod i gysylltu â’r Tîm Ymgysylltu Rhanbarthol, a chofrestrwch ar gyfer ei newyddlen.\nHoffwn dderbyn diweddariadau gan y tîm ymgysylltu rhanbarthol


Effeithlonrwydd Ynni - Cyngor Sir Benfro\n1. Tai'r Sector Preifat\n2. Cyflwyno Gorfodaeth Tai Preifat\n4. Effeithlonrwydd Ynni\n5. Benthyciadau Cartrefi Gwag\n6. Cynllun Benthyciad Gwella Cartref\n7. Deddfau lechyd yr Amgylchedd – Tai Sector Preifat\nPage Menu Tai'r Sector Preifat Cyflwyno Gorfodaeth Tai Preifat Addasiadau Effeithlonrwydd Ynni Benthyciadau Cartrefi Gwag Cynllun Benthyciad Gwella Cartref Deddfau lechyd yr Amgylchedd – Tai Sector Preifat\nECO-Flex: Grant ar gyfer Gwelliannau Effeithlonrwydd Ynni Domestig\nMae’r Rhwymedigaeth Cwmni Ynni (ECO) yn gynllun grant sy’n galluogi gwella effeithlonrwydd ynni ar gyfer preswylwyr sy’n dioddef o dlodi tanwydd neu sy’n agored i niwed.\nMae’r cyngor wedi cyhoeddi Datganiad o Fwriad i sicrhau cyflawni’r cynllun yn Sir Benfro.\nOs yw eich cartref (rhentu neu berchennog preswyl) yn aneffeithlon o ran ynni, a’ch bod yn gwario mwy na 10% o’ch incwm ar danwydd neu eich bod yn agored i niwed o achos yr oerfel, mae’n bosib fod gennych hawl i grant tuag at fesurau effeithlonrwydd ynni yn y cartref sy’n cynnwys gwelliannau gwres ac inswleiddio.\nCaiff grantiau eu gweinyddu gan swyddogion sy’n gweithio ar ran cwmnïau ynni. Mae swyddogion yn casglu manylion cleientiaid, yn cwblhau arolygon ynni cartref ac yn trefnu gwaith ar gyfer ymgeiswyr llwyddiannus.\nGwaith y Cyngor yn y broses yw archwilio ymgeision, i sicrhau fod amodau cymhwyster yn cael eu bodloni. Caiff y penderfyniad terfynol ynglŷn ag os yw cartref yn derbyn mesur, yn ogystal â lefel y grant sydd ar gael dan gymhwyster hyblyg neu ardaloedd eraill wedi’i ariannu gan y GCE, ei wneud gan y cwmni egni neu ei swyddog.\nAm fwy o wybodaeth, e-bostiwch: ecoflex@pembrokeshire.gov.uk <mailto:ecoflex@pembrokeshire.gov.uk>\nYn anffodus, nid yw’r cynllun yn agored i denantiaid tai cymdeithasol.\nLandlordiaid ac aelodau’r cyhoedd - peidiwch â gyrru ffurflen ymgeisio i ni eich hunain os gwelwch yn dda, mae’n ofynnol ar bartneriaeth cwmni ynni neu swyddog cyn eich bod yn gwneud hyn. E-bostiwch ni am fanylion pellach.\nPoeni am alwadau ffug? Mae gennym ni restr o Gontractwyr Hysbys .\nNid yw’r Cyngor yn cefnogi unrhyw gyflenwr ynni, swyddog grant, osodwr neu gwmni penodol sy’n gysylltiedig ag ymgais neu osodwr cynnyrch neu grantiau flex GCE. Nid yw’r Cyngor yn derbyn cyfrifoldeb nac atebolrwydd ynghlwm ag unrhyw ganlyniadau negyddol, difrod neu golled o ganlyniad i grant ECO FLEX yn cael ei derbyn neu sydd o ganlyniad i waith neu ymdrechion ynghlwm â’r paratoi, y cais neu’r arolwg cyn y grant.\nNyth yw'r Cynllun Tlodi Tanwydd newydd sy'n cael ei gynnal gan Lywodraeth Cynulliad Cymru a Nwy Prydain yw'r partner cynnal r gyfer y cynllun.\nBwriad y rhaglen yw sicrhau bod cartrefi'r sector preifat yn fannau twymach ac iachach i fyw ynddynt. Mae'r cynllun yn cynnig i ddeiliaid tai amrywiaeth o welliannau am ddim i'r cartref er mwyn cynorthwyo'r deiliaid i gadw'n gynnes a thwymo eu cartrefi'n fwy effeithlon heb orfod talu biliau anferthol.\nMae cynllun Nyth yn dilyn trefn ‘cartref cyfan' er mwyn penderfynu pa waith gwella ynni fyddai'r un mwyaf addas. A dyma rai o'r enghreifftiau:\nInswleiddio atigau a waliau ceudod\nSelio rhag drafftiau\nEr mwyn bod yn gymwys i fanteisio ar Nyth rydych chi'n gorfod bod yn berchennog cartref preifat neu fod yn denant preifat, a bod ag eiddo sydd â statws effeithlonrwydd ynni o F neu G. Byddwch hefyd yn derbyn un o'r budd-daliadau prawf modd canlynol:\nCredyd Treth Plant sy'n golygu bod y teulu'n cael incwm sy'n llai na £16,010\nBudd-dal Treth y Cyngor (heb gynnwys y gostyngiad meddiannaeth i berson sengl)\nLwfans Ceisio Gwaith wedi'i Seilio ar Incwm\nLwfans Cyflogaeth a Chymorth wedi'i Seilio ar Incwm\nCredyd Treth Gwaith sy'n golygu bod y teulu'n cael incwm sy'n llai na £16,010\nOs na wyddoch i sicrwydd a yw'ch eiddo'n gymwys ai peidio, yna fel arfer byddai eiddo ym mand F neu G, yn meddu ar bob un, neu rai, o'r nodweddion hyn:\nDim gwres canolog neu system gwres canolog sydd â boeler aneffeithlon iawn (fel rheol boeler sy'n 15 mlynedd oed neu hŷn)\nCartrefi sy'n cael eu twymo gan danwydd ar wahân i nwy pibell\nWaliau Ceudod sydd heb gael eu hinswleiddio\nAtig sydd heb gael ei hinswleiddio/llai na 100mm\nFfenestri gwydriad sengl\nHefyd, mae eiddo ar wahân, semi neu ben rhes yn fwy tebygol o gael statws F neu G.\nI gael rhagor o wybodaeth ac er mwyn gwneud cais cofiwch ffonio rhadffôn 0800 512 012 neu ewch at www.nythcymru.org.uk\nID: 1829, adolygwyd 15/09/2020


7fed Uwchgynhadledd Busnes yr UE-Brasil: Mynd â'r bartneriaeth strategol un cam ymhellach - Gohebydd yr UE\nYn dilyn Uwchgynhadledd wleidyddol Brasil-Undeb Ewropeaidd ym Mrwsel (24 Chwefror), ymgasglodd cynrychiolwyr sefydliadau Ewropeaidd, awdurdodau Brasil ac arweinwyr busnes i ymrwymo i Gynllun Gweithredu ar Fuddsoddi a Chystadleurwydd.\nYn deillio o flwyddyn o waith dwyochrog rhwng EUROCHAMBRES, BUSINESSEUROPE, Cydffederasiwn Cenedlaethol y Diwydiant-Brasil (CNI) a llywodraethau o'r ddwy ochr, mae'r cynllun a gyflwynwyd yn yr Uwchgynhadledd Busnes yn adlewyrchu eu cefnogaeth i'r blaenoriaethau a osodwyd ac ymrwymiad ar y cyd i ehangu'r bartneriaeth. a manteisio ar gyfatebiaeth rhwng y ddau ranbarth.\n“Mae Uwchgynhadledd Busnes heddiw yn tanlinellu ymrwymiad y ddwy ochr i wneud Partneriaeth yr UE-Brasil yn un wirioneddol strategol. Y cynhwysion ar gyfer uwchraddio ansawdd ein perthynas yw: cynnydd cyflym yn y trafodaethau masnach dwy ranbarthol, gwella ein hinsawdd fuddsoddi, torri biwrocratiaeth, ysgogi cyfnewid technolegol a rhoi’r cymhellion cywir ar gyfer ein busnesau bach a chanolig i fasnachu a buddsoddi mwy yn ein marchnadoedd priodol, meddai Llywydd EUROCHAMBRES Richard Weber.\nErs ei lansio yn 2007, mae Partneriaeth Strategol yr UE-Brasil wedi bod yn bont ar gyfer deialog ddwyochrog. Mae arweinwyr busnes o'r UE a Brasil yn disgwyl gwella'r bartneriaeth trwy gyfres o gamau megis gwneud ymrwymiadau cadarn i ymladd yn erbyn tueddiadau amddiffynol, ysgogi cydweithredu ym maes arloesi, hyrwyddo rhyngwladoli busnesau bach a chanolig.\nMae EUROCHAMBRES, BUSINESSEUROPE a CNI yn cymryd rhan mewn hyrwyddo deialog ymhlith cymunedau busnes a chefnogi sgyrsiau dwy-ranbarthol hefyd, megis Cytundeb Cymdeithas Mercosur yr UE.\n“Mae Brasil yn bartner masnach a buddsoddi allweddol yn yr UE ac mae ein perthynas economaidd yn un ategol. Mae gan y ddwy ochr yr uchelgais i wneud mwy o'r potensial hwn. Y dull mwyaf addawol fyddai casgliad y trafodaethau masnach rydd rhwng rhanbarth ehangach Mercosur a'r UE. Fodd bynnag, os na ellir cyflawni unrhyw gynnydd yn y trafodaethau UE-Mercosur hyn, dylai'r ddwy ochr ystyried o ddifrif ffyrdd eraill o gael gwared ar rwystrau a gwella masnach a buddsoddiad rhwng yr UE a Brasil, ”meddai Cyfarwyddwr Cyffredinol BUSINESSEUROPE Markus J. Beyrer.\nMae'r tri sefydliad yn credu, er bod y cyd-destunau economaidd yn wahanol, eu bod yn dal i fod yn gyflenwol. Bydd twf a chystadleurwydd yr UE yn y dyfodol yn dibynnu'n fawr ar ei gysylltiadau strategol â phartneriaid masnachu allweddol fel Brasil.\n“Ewrop yw ein partner masnach a buddsoddi mwyaf o hyd a’r UE yw’r ail leoliad buddsoddi mwyaf ar gyfer cwmnïau o Frasil. Felly, mae'r berthynas ddwyochrog â'r UE ar frig agenda ryngwladol CN. Os ydym am gael partneriaeth economaidd gref a hirdymor, mae angen iddi ennill-ennill ac mae angen iddi ddibynnu ar fasnach ond hefyd ar fuddsoddiad ac ar gydweithrediad rheoliadol, ”meddai Llywydd CNI, Robson Braga de Andrade.\nWrth wraidd y datganiad ar y cyd a lofnodwyd gan lywyddion EUROCHAMBRES, BUSINESSEUROPE, CNI a phenaethiaid sefydliadau’r UE, Llywydd y Comisiwn Ewropeaidd José Manuel Barroso, Llywydd y Cyngor Ewropeaidd Herman Van Rompuy ac Arlywydd Brasil Dilma Rousseff (llun), nod y Cynllun Gweithredu hwn yw meithrin agenda cystadleurwydd gadarnhaol a chydweithredol, trwy flaenoriaethau pendant ar gyfer gwahanol sectorau, megis:\nBuddsoddi: Dwysáu llifoedd buddsoddi a thechnoleg dwy ffordd, ar ôl creu hinsawdd fuddsoddi ffafriol yn y ddau ranbarth.\nCydweithrediad rheoliadol: Gwella cysoni rhyngwladol rhwng rheoleiddwyr, trwy gytundebau cyd-gydnabod ar asesiadau a safonau cydymffurfio.\nCydweithrediad ar gyfer cystadleurwydd: Datblygu prosiectau ar y cyd mewn diwydiannau pwysig fel olew a nwy, ynni adnewyddadwy a thwristiaeth a chodi ymwybyddiaeth o gyfrifoldeb cymdeithasol corfforaethol.\nArloesi ac ymchwil ddiwydiannol: Atgyfnerthu effaith cydweithredu ym maes technolegau gwybodaeth a chyfathrebu a buddsoddi mewn arloesi a thechnolegau cynaliadwy.\nMentrau bach a chanolig (Busnesau Bach a Chanolig): Hyrwyddo tryloywder, rhagweladwyedd, llai o fiwrocratiaeth a beichiau gweinyddol is mewn meysydd strategol, amddiffyn hawliau eiddo deallusol, cydnabod rôl busnesau bach a chanolig fel chwaraewyr allweddol ar greu swyddi ar gyfer y ddwy economi.\nTrefnwyd yr Uwchgynhadledd Busnes gan EUROCHAMBRES, BUSINESSEUROPE a Chydffederasiwn Cenedlaethol Diwydiant-Brasil (CNI), gyda chefnogaeth Asiantaeth Hyrwyddo Masnach a Buddsoddi Brasil (ApexBrasil).\nPynciau cysylltiedig:ApexBrasilAsiantaeth Hyrwyddo Masnach a Buddsoddi BrasilBUSINESSEUROPECNIEurochambrescynnwysllawn-ddelweddCydffederasiwn Cenedlaethol Diwydiant-BrasilCynllun Gweithredu ar Fuddsoddi a Chystadleurwydd\n€ 200 miliwn benthyciad ar gyfer ynni adnewyddadwy ac effeithlonrwydd ynni yn India


Myfyrwyr a Staff Coleg Celf Abertawe yn cyfrannu at arddangosfa ‘Without Borders’.\nMae myfyrwyr a staff Coleg Celf Abertawe Y Drindod Dewi Sant wedi cyfrannu at arddangosfa ddiweddaraf Oriel Gelf Elysium, Abertawe, ‘Without Borders’.\nMae ‘Without Borders’ yn brosiect digidol ac arddangosfa ffisegol sy’n esblygu, gyda’r nod o ddod â 22 cymuned a bron 300 artist at ei gilydd o bob cwr o’r byd.\nCeisia’r arddangosfa ddileu rhwystrau, creu cynghreiriau, a chysylltu gyda chymdogion. Ei nod yw dod â phobl greadigol at ei gilydd, i gydweithio mewn arddangosfa o waith ar bapur - casgliad o dudalennau artistiaid - sy’n teithio’r byd.\nAr ôl arddangos yn Abertawe, bydd ‘Without Borders’ yn teithio i Japan, Norwy, America, Fenis, Canada ac yn ôl i Gymru. Bydd y prosiect hefyd ar gael yn fyd-eang drwy e-gatalog.\nAr ddiwedd y daith, bydd y gwaith celf yn cael ei glymu at ei gilydd yn barhaol i greu un llyfr artistiaid unigryw, i’w gadw mewn llyfrgell casgliadau arbennig a gaiff ei gyhoeddi maes o law.\nMae’r term ‘Border’ yn disgrifio llinellau llythrennol neu anweladwy: ymylon sy’n gwahanu a rhannu, sy’n ymatal a chyfyngu. Mae Without Borders yn arbennig o atgofus a phêr yn y cyfnod rhyfedd sydd ohono. Mae gwleidyddiaeth adweithiol sy’n cyflymu’n barhaus yn arwain at galedu rhai ffiniau a diddymu eraill. Ymddengys bod y bwlch rhwng pobl dlawd a chyfoethog yn lledu. Hefyd, mae ffiniau ffisegol, daearyddol a chymdeithasol, ynghyd â’r ffin fregus, athraidd rhwng bywyd a marwolaeth wedi’u hamlygu gan y pandemig diweddar.\nMeddai Jonathan Powell o Oriel Gelf Elysium: “Yn un o gyn-fyfyrwyr Coleg Celf Abertawe, roeddwn yn awyddus iawn i’w cynnwys nhw mewn rhyw ffordd. Er gwaethaf anawsterau’r cyfnodau clo a’r holl aflonyddwch roedd y myfyrwyr yn wych a gwnaethant gyfrannu at gorff o waith ardderchog.”\nMeddai Katherine Clewett, Cyfarwyddwr Rhaglen y cwrs Tystysgrif AU Celf a Dylunio Sylfaen yng Ngholeg Celf Abertawe: “Mae teitl yr arddangosfa, ‘Without Borders’, yn ategu syniadau a safbwyntiau’n ymwneud â ffiniau gwleidyddol-economaidd cyfredol. Mae’r prosiect yn gyfle i fyfyrwyr a staff adfyfyrio ar gysylltiadau cyfyngedig, a chwilio am ymatebion ar y cyd.\n“Mae cyfranogion Coleg Celf Abertawe yn cynnwys myfyrwyr a staff o’r cyrsiau Sylfaen, Gradd ac MA, yn arddangos mewn amrywiaeth o gyfryngau gan gynnwys darlunio, paentio, ffotograffiaeth a phwytho.\n“Rydym yn ddiolchgar i Oriel Gelf Elysium am ein gwahodd i gyfrannu at yr arddangosfa amserol hon.”\nBydd yr arddangosfa’n parhau yn Oriel Gelf Elysium nes dydd Sadwrn, 28ain Awst.\nI gael rhagor o wybodaeth, ewch i: https://www.elysiumgallery.com/events/event/without-borders/


Swyddog Recriwtio Myfyrwyr – Cyfrwng Cymraeg – Swyddi360\nSwyddog Recriwtio Myfyrwyr – Cyfrwng Cymraeg\nWedi’i leoli yn y Swyddfa Recriwtio Myfyrwyr (SRO), bydd yr ymgeisydd llwyddiannus yn gweithio’n rhan o’r Tîm Recriwtio Myfyrwyr prysur: oherwydd natur arbenigedd iaith y swydd, bydd yr ymgeisydd llwyddiannus yn gweithio ar ei ben ei hun yn aml, ar y cyd â rheolwyr y Swyddfa Recriwtio Myfyrwyr, gyda chyfrifoldeb am y gweithgareddau recriwtio cyfrwng Gymraeg.\nBydd gan yr ymgeisydd llwyddiannus radd anrhydedd dda, neu gymhwyster cyfwerth, a bydd yn gallu siarad ac ysgrifennu Cymraeg i safon uchel. Bydd angen sgiliau rhyngbersonol da, yn ogystal â’r gallu i gyfieithu a phrawf-ddarllen.\nDiben y swydd hon yw meithrin perthnasoedd da ag ysgolion a cholegau, a chyflawni gweithgarwch marchnata a recriwtio cyfrwng Cymraeg yn y Swyddfa Recriwtio Myfyrwyr.\nMae’r rôl yn gofyn am hyblygrwydd o ran dull, menter, gwytnwch a’r gallu i weithio ar benwythnosau a’r tu allan i oriau – yn rheolaidd o bryd i’w gilydd.\nGraddfa 7: 29,515 – £33,199 y flwyddyn


Dadansoddiad o Gost Presgripsiynau - Partneriaeth Cydwasanaethau GIG Cymru\n› Dadansoddiad o Gost Presgripsiynau\nMae Dadansoddiad o Gost Presgripsiynau yn adroddiad crynhoi Cymru gyfan sy’n seiliedig ar ddata Presgripsiynu yn y Gymuned. Mae’n rhoi manylion am nifer yr eitemau a chost cynhwysion net yr holl bresgripsiynau a roddwyd yn y gymuned yng Nghymru.\nCaiff y presgripsiynau a roddir eu rhestru yn nhrefn yr wyddor yn y Llyfr Fformiwlâu Cenedlaethol Prydain yn ôl:\nData is aggregated by calendar year and by month (preparation level only).\nCaiff data eu casglu yn ôl blynyddoedd calendr ac yn ôl misoedd (ar lefel cymysgedd yn unig) Cliciwch yma am wybodaeth\nAm ddata misol gweler y llyfrgell ddogfennau isod.\nAm esboniad llawn o’r data, gweler y nodiadau esboniadol yn yr adran Dogfennau Allweddol.\nSicrhewch eich bod yn darllen y nodiadau esboniadol ar y daenlen.\nNodiadau Esboniadol PCA


Adran Gofal Cymdeithasol - Pobl Hŷn - CBSW\nAdran Gofal Cymdeithasol - Pobl Hŷn\nMae Pobl Hŷn yn defnyddio gwasanaethau iechyd a gofal cymdeithasol, ond maen nhw’n gwneud mwy na hynny. Mae ganddyn nhw alluoedd a phrofiadau, a theuluoedd a chyfeillion, ac maen nhw’n medru cyfrannu’n sylweddol i’w cymunedau. Ymhlith y pethau maen nhw’n eu cynnig yw ymaelodi â, neu redeg, clybiau a chyrff gwirfoddol lleol. Hefyd mae llawer ohonyn nhw’n gofalu am bobl eraill.\nMae Dewis, Urddas a Pharch yn bwysig i Bobl Hŷn, hyd yn oed wrth iddyn nhw orfod dibynnu’n gynyddol ar eraill mewn rhai ffyrdd. Mae cysylltiadau cymdeithasol yn bwysig wrth gynnal iechyd, hapusrwydd a bodlondeb ac yn medru lleihau’r galw am wasanaethau.\nMae Wrecsam wedi cyhoeddi Siarter Urddas Mewn Gofal ar gyfer Pobl Hŷn. Bwriad y siarter yw cynyddu’r ymwybyddiaeth o Urddas Mewn Gofal , ac i roi gwybod i Bobl Hŷn am eu hawliau er mwyn eu galluogi i benderfynu ar sail gwybodaeth ynglŷn â’r gwasanaethau maen nhw’n eu defnyddio. Cliciwch ar y ddolen gyswllt islaw er mwyn dysgu mwy am Siarter Urddas Mewn Gofal Wrecsam, i ymgeisio i fod yn Eiriolwr Urddas Mewn Gofal neu i gyfrannu at Rwydwaith Urddas Mewn Gofal.\nSiarter Urddas Mewn Gofal Wrecsam\nSiarter Urddas Mewn Gofal Wrecsam - Fersiwn PDF 932Kb\nI ymgeisio i fod yn Eiriolwr Urddas Mewn Gofal\nI ymgeisio i fod yn Eiriolwr Urddas Mewn Gofal - Fersiwn PDF 108Kb\nMae Cyngor Bwrdeistref Sirol Wrecsam a’i bartneriaid yn ymrwymo i sicrhau fod gan bob un o Bobl Hŷn Wrecsam y cyfle i fod mor iachus, annibynnol, hapus a bodlon â phosib. Amcan ein timoedd yw darparu neu drefnu gofal canolraddol er mwyn rhwystro Pobl Hŷn rhag gorfod mynd i’r ysbyty heb reswm (sy’n digwydd yn aml mewn argyfwng), rhag aros yn yr ysbyty am ormod o amser a rhag cael eu hanfon i gartref gofal heb fod angen.\nMi fydd pob Person Hŷn sydd angen cymorth yn ôl yr adran Gwasanaethau Cymdeithasol Oedolion yn derbyn asesiad dwys, yn rhad ac am ddim a thros gyfnod o chwe wythnos gan ein Tîm Ail-alluogi. Gwaith y tîm yma yw cynorthwyo oedolion i ymdopi’n annibynnol yn eu cartrefi ar ôl cyfnod o salwch neu anabledd, neu os yw amgylchiadau eu bywydau wedi newid yn sylweddol.\nPwy Y Cewch Eugweld A Bethmaen Nhw'n Ei Wneud - Fersiwn PDF - 320Kb\nAdroddiad Ymgysylltu â Phobl Hŷn sy’n Gwsmeriaid\nOs byddwch chi’n dweud eich dweud wrthym a sôn wrthym am y profiadau a gawsoch, gallwch chi gynorthwyo i wella’r gwasanaethau ar gyfer pobl hŷn yn eich cymuned leol. Dyma ichi enghreifftiau o’r hyn y gwnaethoch ei ddweud am y gwasanaethau yr ydych yn eu cael, a’r hyn yr ydym wedi’i wneud i wella pethau yn sgil hynny.\nFe ddywedoch chi hyn, Fe wnaethom ni hyn - fformat PDF 30Kb\nFframwaith ar Gyfer Cyflenwi Iechyd a Gofal Cymdeithasol Integredig i Bobl Hŷn Sydd ag Anghenion Cymhleth\nAsiantau Cymunedol - Dewis Cymru (cyswllt allanol)\nAtaliad damweiniau i bobl hŷn\nCyllun Comisiynu Pobl Hŷn


Cyfarfod â’r Dysgwr: Hannaliese yn llwyddo gyda help Uchelgeisiau CG - Coleg Gwent\nEnw: Hannaliese Turner\nCartref: Y Coed-duon\nCwrs: Busnes Lefel 3\nCampws: Campws Crosskeys\nUchelgais Hannaliese, myfyriwr Busnes, yw mynd â’r maen i’r wal yn y byd proffesiynol, ac eisoes mae hi wedi llwyddo i gael lleoliad haf gyda help tîm Uchelgeisiau CG. Cred Hannaliese y bydd y sgiliau a’r wybodaeth a enillodd yn y coleg, trwy gyfrwng ei chwrs a hefyd trwy ei bywyd yn y coleg, yn ei helpu i lwyddo yn y byd busnes. Darllenwch yn eich blaen i glywed am ei phrofiad…\nBeth yw’r peth gorau ynglŷn ag astudio yn Coleg Gwent?\n“Ers ymuno â’r coleg rydw i wedi magu cymaint o hyder, yn ogystal â gwneud nifer o gyfeillion newydd. Mae ein tiwtoriaid yn wych, maen nhw’n gweithio mor galed ac yn mynd i drafferth fawr i’n helpu i ennill ein graddau ar ddiwedd y flwyddyn. Rydw i mor falch fy mod wedi magu digon o hyder i ymuno ag Undeb y Myfyrwyr, oherwydd doeddwn i ddim yn hyderus iawn yn yr ysgol. Ond yna, fe ddes i i’r coleg, a meddyliais y byddai Undeb y Myfyrwyr yn cynnig profiad gwych imi – erbyn hyn, rydw i’n cwblhau fy nghwrs yn llwyddiannus ochr yn ochr â bod yn Llysgennad Myfyrwyr. Fuaswn i byth bythoedd wedi bod yn ddigon hyderus i wneud hynny o’r blaen!”\nSut wnaeth tîm Uchelgeisiau CG eich cynorthwyo?\n“Pan ddywedais wrth aelodau tîm Uchelgeisiau CG am y sefydliad roeddwn i’n dymuno gweithio iddo, fe wnaethon nhw fy helpu i lunio fy CV a llythyr eglurhaol. Cefais lu o awgrymiadau ganddyn nhw ynglŷn â gwella cynnwys fy CV, a hefyd cefais help i baratoi ar gyfer cyfweliadau, dysgu sgiliau i’m helpu ar y diwrnod a gwneud imi deimlo’n hyderus. Fe wnaeth y cymorth a gefais gan y tîm fy helpu i gael swydd haf yn y sefydliad – cefais flas mawr ar weithio yno.”\nBeth yw eich nodau yn y tymor hir ar ôl gorffen eich cwrs?\n“Hoffwn weithio fel Cynorthwyydd Gweinyddol ac yna mentro i’r byd Rheoli Busnes. Yn y tymor hir, buaswn wrth fy modd yn gweithio mewn cwmni proffidiol a llwyddiannus, gan fynd i’r afael â’r gwaith o’i reoli hyd yn oed, o bosibl. Rydw i’n credu y bydd modiwlau fy nghwrs yn ddefnyddiol iawn o ran cyflawni’r nodau hyn, oherwydd maen nhw’n ymdrin â thoreth o wybodaeth sy’n ddefnyddiol ar gyfer rhedeg busnes.”\nCael cymorth gan Uchelgeisiau CG i fynd â’r maen i’r wal\nEin nod bob amser yw cynorthwyo ein myfyrwyr i gyflawni eu nodau a dod o hyd i’r llwybr gyrfa sy’n iawn iddyn nhw. Gwnawn hyn trwy gyfrwng ein hamrywiaeth enfawr o gyrsiau a hefyd trwy gyfrwng y cymorth ychwanegol a gynigwn mewn perthynas â gyrfaoedd.\nMae hyn yn cynnwys ein hwb gyrfaoedd newydd, a elwir yn Uchelgeisiau CG, lle cewch y cymorth a’r adnoddau y byddwch eu hangen i gyflawni eich potensial. Rydym yn cynnig:\nCymorth gyda sgiliau cyflogadwyedd\nCyngor ynghylch gyrfaoedd\nArweiniad ar ddechrau busnes\nHyfforddiant ar gyfer cyfweliadau\nHelp gyda CVs\nCymorth gyda chynlluniau busnes.\nMae Uchelgeisiau CG yn helpu i baratoi ein myfyrwyr ar gyfer y byd gwaith – ac rydym yma yn barod i’ch helpu! Ydych chi awydd cyrraedd eich potensial yn Coleg Gwent? Chwiliwch am y cwrs sy’n berffaith i chi trwy ddefnyddio ein chwiliad cyrsiau, neu i ddysgu rhagor cofrestrwch i gymryd rhan yn ein digwyddiad agored.


Adran: Celf, Plant, Ffeithiol Plant, CA2 (7-11 oed), Ceredigion\nCipolwg ar fywyd a gwaith yr arlunydd Mary Lloyd Jones. Addasiad o'r llyfr All the Colours of Light. Er pan yn ferch fach roedd Mary Lloyd Jones yn gwybod y byddai'n peintio a thynnu lluniau. Dylanwadwyd arni gan y golygfeydd a'r synau o'i chwmpas, y marciau a grëwyd gan ffermio a mwyngloddio, y cynllun tlws ar gwilt ei hen fam-gu a chan straeon dirgel y storïwyr lleol.\nI un artist o Geredigion, mae'r byd yn llawn o liwiau llachar, bywiog. Cyfleu "ysbryd y lle" wna Mary Lloyd Jones drwy ei phaentiadau o dirluniau, sy'n adrodd hanes Cymru, yr henwlad a lle cafodd ei magu. Meddai hi " Rwy'n ceisio creu cysylltiadau â'r gorffennol, yr atgofion gwerin, y mythau a'r chwedlau; mae'r cyfan yn rhan o awyrgylch y dirwedd." Newydd ei gyhoeddi mae'r llyfr Enfys o Liwiau: Mary Lloyd Jones a gyhoeddir gan Wasg Gomer a phecyn celf cynhwysfawr yn seiliedig ar ei gwaith.\nOs am ddod i adnabod Mary Lloyd Jones yn well a deall yr hyn sy'n ei hysbrydoli, dyma arweiniad perffaith. Cafodd ei geni ym Mhontarfynach, Aberystwyth a dylanwadwyd arni gan y golygfeydd a'r synau o'i chwmpas, y marciau a grëwyd gan ffermio a mwyngloddio, y cynllun tlws ar gwilt ei hen fam-gu a chan straeon dirgel y storïwyr lleol. Mae'r profiadau cynnar rheiny wedi helpu i ffurfio artist sydd yn enwog am ei defnydd arbennig o liw, siâp a'r wyddor hynafol.


Mwy o ddisgyblion i gael y cyfle i ddychwelyd i’r ysgol cyn y Pasg | LLYW.CYMRU\nMwy o ddisgyblion i gael y cyfle i ddychwelyd i’r ysgol cyn y Pasg\nHeddiw, mae Kirsty Williams, y Gweinidog Addysg, wedi cyhoeddi cynlluniau i fwy o blant gael y cyfle i ddychwelyd i’r ystafell ddosbarth cyn gwyliau’r Pasg.\nWrth siarad mewn fideo a ryddhawyd ar ei sianel Twitter, cadarnhaodd y Gweinidog y byddai ysgolion yn cael y cyfle i groesawu’n ôl y dysgwyr hynny ym mlynyddoedd 7, 8 a 9.\nY nod fydd rhoi cyfle i ddysgwyr gael sgwrs â’r athrawon, er mwyn rhoi sylw i'r cymorth sydd ar gael ar gyfer eu lles, a gwneud yn siŵr eu bod yn barod i ddychwelyd i'r ysgol yn llawn ar ôl gwyliau'r Pasg.\nByddai'r cynlluniau i ddisgyblion uwchradd iau ddychwelyd yn un sy’n ychwanegol at bob disgybl cynradd – y disgwylir iddynt ddychwelyd o 15 Mawrth – ynghyd â dysgwyr ym mlynyddoedd 10 a 12, y rhai mewn blynyddoedd arholiad a myfyrwyr sy'n gwneud cymwysterau tebyg mewn colegau.\nMae disgyblion cynradd iau wedi gallu dychwelyd i'w hystafelloedd dosbarth ers dydd Llun, 22 Chwefror.\nBydd y cynlluniau'n destun adolygiad tair wythnos rheolaidd o reoliadau'r coronafeirws gan Lywodraeth Cymru ddydd Gwener 12 Mawrth.\nMae agor lleoliadau addysg i bob disgybl yn brif flaenoriaeth i ni yn Llywodraeth Cymru, ac rwy'n falch i allu rhannu rhywfaint o newyddion cadarnhaol o ran hynny heddiw.\nDyma'r ail wythnos i'n disgyblion ieuengaf fod nôl yn yr ysgol ac rwy wedi gweld fy hunan y gwahaniaeth y mae hyn eisoes yn ei wneud – diolch unwaith eto i bawb sy'n gwneud hyn yn bosibl.\nRydyn ni eisoes wedi cyhoeddi, o 15 Mawrth – os yw'r cyngor gwyddonol yn dal i ddweud ei bod yn ddiogel inni wneud hynny – y bydd pob plentyn ysgol gynradd sy'n weddill yn dechrau dychwelyd i'r ysgol, ynghyd â'r rhai mewn blynyddoedd arholiad a myfyrwyr sy'n gwneud cymwysterau tebyg mewn colegau a dysgu seiliedig ar waith. Rydyn ni hefyd yn cynnig hyblygrwydd i'r rheini ym mlynyddoedd 10 a 12.\nRwy hefyd wedi rhannu fy mwriad i gael pob dysgwr yn ôl i ysgolion, colegau a lleoliadau hyfforddiant ar ôl gwyliau'r Pasg.\nHeddiw, galla’ i gadarnhau ein bwriad i fynd ymhellach yn gynt, gan roi cyfle i ysgolion groesawu yn ôl eu dysgwyr ym mlynyddoedd 7, 8 a 9 cyn gwyliau'r Pasg.\nByddai hynny'n rhoi cyfle i ddysgwyr gwrdd â'u hathrawon i drafod eu lles a gwneud yn siŵr eu bod yn barod i ddychwelyd i'r ysgol yn llawn ar ôl y Pasg.\nHoffwn i ei gwneud yn hollol glir nad yw hyn golygu y bydd dysgwyr blynyddoedd 7, 8 a 9 yn dychwelyd i'r ysgol yn llawn cyn y Pasg.\nCyn y Pasg, rydyn ni'n canolbwyntio ar ddysgwyr sy'n ymgymryd â chymwysterau, yn enwedig y rheini ym Mlynyddoedd 11 a 13, a'r rhai sy'n astudio cymwysterau galwedigaethol ymarferol.\nByddwn ni'n cyhoeddi canllawiau llawn i ysgolion heddiw, a bydd y rheini'n helpu mewn perthynas â'r holl gynllunio angenrheidiol.\nByddwn ni hefyd yn trefnu mwy o sesiynau rhithwir ar gyfer penaethiaid, gan eich bod wedi rhoi gwybod eu bod yn ddefnyddiol. A byddaf yn rhannu'r manylion ar y cyfryngau cymdeithasol.\nHoffwn i ddiolch i bob un ohonoch chi unwaith eto am ddilyn y rheolau, lleihau trosglwyddo'r feirws, ac am ganiatáu mwy o hyblygrwydd i ni gael dysgwyr yn ôl i'n hysgolion a'n colegau.\nGyda'n gilydd byddwn ni'n cadw Cymru'n ddiogel, a gyda'n gilydd byddwn ni'n sicrhau bod dysgwyr Cymru'n dal ati i ddysgu.


Cyhoeddi Adroddiad Adolygiad Estynedig Ymarfer Plant Ynys Mon 1 • North Wales Safeguarding Board\nAr 10 Ionawr 2014, argymhellodd y Bwrdd Diogelu Plant Lleol Gwynedd a Môn ar y pryd y dylai Adolygiad Ymarfer Plant Estynedig gael ei wneud yn dilyn marwolaeth sydyn baban 13 wythnos oed. Mae’r Bwrdd yn cydymdeimlo â’r teulu, sydd wedi cael ei diweddaru yn ystod yr adolygiad.\nPwrpas yr Adolygiad oedd sefydlu a oes gwersi i’w dysgu am y ffordd y mae gweithwyr proffesiynol ac asiantaethau lleol yn gweithio gyda’i gilydd i ddiogelu plant, er mwyn sicrhau bod y gwersi yn cael eu gweithredu, a gwella gweithio rhyngasiantaethol. Cafodd yr adroddiad Adolygiad Ymarfer Plant Estynedig ei anfon i Lywodraeth Cymru ym mis Gorffennaf 2015 ac o dan y rheoliadau, gall y tîm diogelu dynnu rhannau eraill o Lywodraeth Cymru a’r Grŵp Arolygiaeth i mewn os bydd angen unrhyw gamau pellach. Nid oedd angen cymryd camau pellach.\nRoedd y cwest i farwolaeth y plentyn yn dod i’r casgliad na chanfuwyd achos y farwolaeth, ond roedd yn cadarnhau bodolaeth torasgwrn oedd yn gwella i un o asennau’r plentyn ar adeg y farwolaeth. Nid oedd y torasgwrn yn gysylltiedig â’r farwolaeth.\nRoedd y tîm adolygu yn nodi y bu toriadau sylweddol yng Ngweithdrefnau Amddiffyn Plant Cymru Gyfan 2008, a arweiniodd at golli cyfleoedd ar gyfer ymyrraeth ac wedi cyfrannu at oedi. Yn benodol, roedd y tîm adolygu yn feirniadol o’r nifer o newidiadau mewn gweithwyr cymdeithasol, ar adegau tyngedfennol ym mywyd y plentyn. Roedd y tîm adolygu hefyd yn feirniadol o’r defnydd o Adran 20 fel dyfais ddal, a oedd yn dangos diffyg rheolaeth.\nRoedd y tîm adolygu yn nodi bod y plentyn yn agored iawn i niwed ac roedd y tîm wedi dod i’r casgliad bod y mater o p’un a oedd y plentyn wedi dioddef tynnu’n ôl o gyffuriau ar ôl genedigaeth yn parhau heb ei ddatrys. Ym marn y tîm adolygu gallai’r amgylchiadau yr oedd y plentyn ynddynt fod wedi eu hosgoi a dylent fod wedi eu hosgoi. Mae yna wersi yma i’r holl asiantaethau, sy’n cynnwys nodi a rheoli risg; rhannu gwybodaeth; deall y sail gyfreithiol ar gyfer ymyrraeth; yr angen i ddeall anghenion rhieni yn ogystal â rhai’r plant; anghenion iechyd babanod a allai fod wedi cael eu niweidio tra yn y groth; a’r angen i ddeall y ffactorau sy’n cyfrannu at farwolaeth sydyn mewn babanod yn well.\nYm mis Medi 2014, cyfarfu’r tîm adolygu â Chyngor Sir Ynys Môn i dynnu sylw at eu pryderon cynnar ynghylch cydymffurfio ag arfer, polisi a gweithdrefnau ac i ddiogelu plant eraill a allai rannu proffil tebyg i’r plentyn hwn.\nYm mis Ebrill 2015, roedd Bwrdd Diogelu Plant Gogledd Cymru yn ceisio sicrwydd gan Gyngor Sir Ynys Môn y bu cynnydd, a rhoddwyd sicrwydd mewn perthynas â sefydlogrwydd y gweithlu; offer risg wedi eu hymgorffori yn ymarferol; ac archwilio lleoliadau Adran 20. Cyflwynodd Cyngor Sir Ynys Môn nifer o newidiadau i’w arferion yn ystod yr adolygiad, gan sicrhau nad oedd unrhyw oedi cyn ymateb i’r gwersi a ddysgwyd. Mae cynllun gweithredu wedi ei lunio ac mae cynnydd wedi cael ei adrodd i Fwrdd Diogelu Plant Gogledd Cymru mewn perthynas â’r argymhellion hyn.\nMae’r adroddiad i’w weld o fewn adran Adolygiad Ymarfer Plentyn.


07 06 2016 Pencampwriaeth Amatur yn rhoi hwb ariannil I dde Cymru - Cyngor Bwrdeistref Sirol Pen-y-bont ar Ogwr\nPencampwriaeth Amatur yn rhoi hwb ariannil I dde Cymru\nGan ddilyn traddodiad a sefydlwyd ers 121 o flynyddoedd erbyn hyn, mae’r Bencampwriaeth Amatur yn cael ei chynnal unwaith eto eleni, rhwng 13-18 Mehefin yng Nghlwb Golff Brenhinol Porthcawl, Clwb Golff y Pîl a Chlwb Golff Cynffig, ac mae disgwyl iddi roi hwb ariannol gwerth £500,000 i economi De Cymru.\nMae astudiaeth annibynnol sy’n edrych ar effaith digwyddiadau, a gomisiynwyd gan drefnwyr y bencampwriaeth, Clwb Golff Brenhinol a Hynafol St Andrews, ac a gynhaliwyd gan Ganolfan Ymchwil y Diwydiant Chwaraeon ym Mhrifysgol Sheffield Hallam, yn cyfrifo bod angen cyfwerth â 3,500 o nosweithiau mewn llety masnachol ar gyfer 288 o gystadleuwyr o 34 o wledydd sy’n cymryd rhan.\nYn ychwanegol at yr hwb ariannol uniongyrchol i’r economi leol, bydd twristiaeth golff leol yn elwa ar bedwar diwrnod o uchafbwyntiau teledu wedi’u darlledu ar Sky Sports yn y DU ac yn Iwerddon a thrwy gyfrwng darparwyr gwasanaeth lloeren lleol mewn tiriogaethau eraill.\nDywedodd Cyfarwyddwr Gweithredol Pencampwriaethau Clwb Golff Brenhinol a Hynafol St Andrews, Johnnie Cole-Hamilton: “Mae’r Bencampwriaeth Amatur yn cael croeso cynnes lle bynnag y mae’n cael ei chynnal ac rydym yn falch ei bod yn gwneud cyfraniad sylweddol at dwristiaeth golf yn lleol.\nBydd y mwyafrif o chwaraewyr yn wynebu’r her o chwarae ar gyrsiau lincs arbennig Cymru am y tro cyntaf, ac mae’n gyfle gwych i wylwyr weld y chwaraewyr amatur gorau ar waith.”\nDywedodd Arweinydd Cyngor Bwrdeistref Sirol Pen-y-bont ar Ogwr, y Cynghorydd Mel Nott OBE: "Rydym yn gobeithio y bydd y chwaraewyr golff amatur gorau yn y byd yn mwynhau herio eu hunain ar ddau o gyrsiau gwych y fwrdeistref ac rydym yn gobeithio y bydd llawer ohonynt eisiau aros yn hirach ac eisiau dychwelyd yn y dyfodol.\n“Mae twristiaeth golff yn bwysig i’r ardal ac rwy’n siŵr y bydd ein busnesau lleol yn croesawu hwb i’w masnach ar ddechrau’r haf.”\nMae tocynnau i’r Bencampwriaeth Amatur AM DDIM, ond codir tâl am barcio ym maes parcio Bae Rest.\nBydd y Pencampwr Amatur yn ennill lle yn y Bencampwriaeth Agored fis nesaf yn y Royal Troon, ac ym Mhencampwriaeth Agored yr Unol Daleithiau flwyddyn nesaf yn Erin Hills, Wisconsin. Yn draddodiadol, estynnir gwahoddiad hefyd i chwarae yn y Twrnamaint Meistr yn Augusta.


Planning Portal - Cyflwyno Apêl\nDarllenwch yr arweiniad isod cyn cyflwyno’r apêl\nAdolygwch yr holl arweiniad apelio ac yn arbennig:\nhawlfraint a’n datganiad preifatrwydd\nanfon copi i’r cyngor. Mae’n rhaid i chi anfon copi o’r ffurflen wedi’i llenwi a’r dogfennau ategol i’r Cyngor ar yr un pryd â’u cyflwyno i’r Arolygiaeth Gynllunio o fewn y terfyn amser ar gyfer yr apêl.\nPorth Gwaith Achosion Apeliadau\nMae’r Arolygiaeth Gynllunio wedi datblygu system apeliadau ar-lein newydd ac rydym yn uwchraddio ein holl wasanaethau apêl yng Nghymru i ddefnyddio’r Porth Gwaith Achosion Apeliadau newydd ar 5 Chwefror 2015. Os ydych wedi cadw apêl yn rhannol ar y system bresennol, dylech ei chyflwyno i ni cyn y dyddiad hwnnw, neu fel arall mae’n debygol y bydd yn rhaid i chi ei hail-greu gan ddefnyddio’r system newydd ar ôl y broses uwchraddio.\nApêl Deiliaid Tai\nSut i lenwi’r ffurflen apelio deiliaid tai (PDF)\nCyflwyno apêl newydd deiliaid tai\nSut i lenwi’r ffurflen apêl gynllunio (PDF)\nCyflwyno apêl gynllunio newydd\nSut i lenwi’r ffurflen apêl gorfodi (PDF)\nCyflwyno apêl gorfodi newydd\nApêl Adeilad Rhestredig / Ardal Gadwraeth\nSut i lenwi’r ffurflen apelio yn erbyn caniatâd Adeilad Rhestredig / Ardal Gadwraeth (PDF)\nCyflwyno apêl newydd yn erbyn caniatâd Adeilad Rhestredig / Ardal Gadwraeth\nApêl Gorfodi Adeilad Rhestredig / Ardal Gadwraeth\nSut i lenwi’r ffurflen apêl gorfodi Adeilad Rhestredig / Ardal Gadwraeth (PDF)\nCyflwyno apêl gorfodi Adeilad Rhestredig / Ardal Gadwraeth newydd\nApêl Tystysgrif Datblygiad Cyfreithlon\nSut i lenwi’r ffurflen apelio yn erbyn Tystysgrif Datblygiad Cyfreithlon (PDF)\nCyflwyno apêl Tystysgrif Datblygiad Cyfreithlon newydd\nSut i lenwi’r ffurflen apelio yn erbyn Hysbysebu (PDF)\nMake a new Advertisement Appeal\nGwasanaeth Apeliadau Masnachol\nGwasanaeth Apeliadau Masnachol Pilot - Guidance and Form\nA rgraffu’r ffurflen ar-lein\nPeidiwch â cheisio argraffu’r ffurflen ar-lein - fe’i cynlluniwyd er mwyn i chi roi’r wybodaeth i ni y mae arnom ei hangen, ar sail y wybodaeth rydych yn ei darparu wrth lenwi’r ffurflen. Felly, er enghraifft, os dywedwch wrthym eich bod yn Asiant ar ran yr Apelydd (trwy ateb yn gadarnhaol i’r cwestiwn hwnnw) dangosir cwestiynau eraill amdanoch fel Asiant. Os ateboch nad oeddech yn Asiant ni ddangosir y cwestiynau ychwanegol hyn.


A yw Marchnata Cyswllt Amazon yn Werth iddo? - Learn Expert Blogging\nA yw Marchnata Cyswllt Amazon yn Werth iddo?\nPost category:Marchnata Cysylltiedig / Earn Money Online\nYmhlith cannoedd eraill o raglenni cysylltiedig, mae rhaglen gyswllt Amazon yn un o'r platfformau mwyaf poblogaidd ac a ddefnyddir yn helaeth ar gyfer monetizing gwefannau neu flogiau.\nMae'n werth ymuno â rhaglen gysylltiedig Amazon. Mae marchnata cysylltiedig trwy amazon yn dal i fod yn y ffyrdd gorau o ennill arian ar-lein. Mae ganddo gyfradd trosi uchel na rhaglenni cymharol eraill. Gallwch chi ennill hyd at 10 y cant o'r comisiwn. Mae rhaglen gyswllt Amazon yn darparu'r cyfleuster i ennill comisiwn o wahanol wledydd ag a “un-ddolen” nodwedd. Gallwch chi ennill unrhyw le yn hawdd $100 i 5000 + doleri bob mis gyda thraffig o ansawdd uchel cyfyngedig iawn.\nAmazon’s cynharach “un-ddolen” nid oedd nodwedd ar gael. Mae'r nodwedd hon wedi'i hymgorffori gan Amazon ei hun yn ystod y flwyddyn 2021. Os yw sgwrs benodol am ddyfodol amazon yn sicr mae'n werth chweil. Y rheswm yw nad yw'n gwmni newydd sy'n dod i'r amlwg ond mae wedi ehangu ei orwelion i 7 + gwledydd.\nMae'n rhoi cyfle i chi gynhyrchu refeniw heb unrhyw gyfyngiad ar ymwelwyr gwlad. Dyma'r amser pan mai dim ond chi cofrestrwch ar gyfer yr Unol Daleithiau Amazon. Cawsoch gomisiwn eich cynnyrch a gyfeiriwyd os prynodd person oddi wrth amazon.com yn unig. Mae achos tebyg wedi digwydd gydag Amazon. yn ac amazon.co.uk ac eraill.\nMarchnata Cyswllt Amazon yn Broffidiol\nEnillion Adroddiad Enillion\nMae Cynnwys Yn Frenin ac yn Bwysicaf\nMae amser wedi newid yn llwyr, gallwch ddefnyddio mwy o ddarpariaeth trwy geni.us. Mae Geni.us yn caniatáu ichi ddaearyddiaeth sy'n targedu gadael amazon ar ôl “un-ddolen” nodwedd. Mae ei daliadau gwasanaeth yn eithaf isel. Pan fyddwch chi'n cofrestru ar eu gwefan. Mae ganddyn nhw gynlluniau prisio gwahanol. O'r pethau sylfaenol i symud ymlaen. Mae gennych y dewis i ddewis yn dibynnu ar draffig eich gwefan.\nPan ddechreuais fy ngwefan gysylltiedig gyntaf fy hun, Dim ond trwy'r rhaglen gysylltiedig amazon y gwnes i ei monetio. Bryd hynny, nid oeddwn yn ymwybodol o'r nodwedd y gallaf dargedu geo-leoliadau lluosog. Pan ddeuthum ar draws y wybodaeth o wella enillion Amazon, Ymunais yn gyflym ag geni.us. Yn benodol, gan siarad am eu prisiau y maent yn eu darparu, defnyddiwch y gwasanaeth am bris rhad iawn.\nSiarad ymhellach, Rwy'n defnyddio rhai strategaethau gwahanol nag eraill. Cyn cofrestru ar gyfer rhaglen amazon gwnes i flog. Gyda gwasanaeth cyflym yn cynnal. Ysgrifennais bron am 20 + erthyglau. Ar y foment honno roeddwn yn eithaf cyson wrth gyhoeddi erthyglau newydd yn rheolaidd.\nPan ddechreuais i gael 5 i 10 ymwelwyr y dydd, Fe wnes i arwyddo rhaglen gysylltiedig Amazon ar unwaith. Ennill yn llwyddiannus $20 o fewn wythnos. Roeddwn i yn y cam cychwynnol. Ar ôl 6 misoedd, Rwyf bron â bod 500 doleri'r mis. Nid yw'n golygu fy mod wedi cau fy ngwefan heddiw. Mae'n dal i redeg ac mae refeniw yn tyfu fel ffon hoci ynghyd â'r traffig.\nY rheswm y tu ôl i gael gwerthiannau yw– Rwy'n ysgrifennu cynnwys cymysg. Ychydig ohonynt sy'n fasnachol, tra bod rhai erthyglau gwybodaeth ac eraill yn datrys problemau.\nMae'r rhan fwyaf o fy mlog yn cynnwys erthyglau datrys problemau ac yn ennill mwy o draffig na hysbysebion eraill yn ogystal ag erthyglau addysgiadol. Y rheswm pam Rydych chi'n gwybod pam? yw fy mod yn eu helpu.\nMaent yn treulio mwy o amser ar fy ngwefan. Mwy o ymgysylltu rydyn ni'n ei weld. Mae'r postiadau blog yn fwy defnyddiol.\nYn ystod y swydd gymorth honno, Rwy’n argymell cynnyrch amazon ynghyd â fy mhrofiad anodd fy hun. Er enghraifft, os yw rhywun yn darllen erthygl ar fy ngwefan-sut i lanhau teils ystafell ymolchi gartref? Yn y swydd benodol hon, Rwy'n ysgrifennu fy mhrofiad i gyd yn gyfan, ac yn ystod y blogbost awgrymaf un neu ddwy o eitemau yr wyf wedi'u prynu gan Amazon. Rwy'n rhoi dolen gyswllt yno ac ar gyfer pob pryniant, Rwy'n derbyn comisiwn.\nCasgliad: Ar y cyfan, mae'n wirioneddol werth gweithio gyda chymdeithion Amazon gan ei fod yn ehangu eu gorwelion i wledydd newydd. Er mwyn dod yn llwyddiannus yn nhaith rhaglen gyswllt Amazon dylech ysgrifennu cynnwys datrys problemau yn gyson ynghyd ag erthyglau masnachol yn ogystal ag wybodaeth.\nA yw Marchnata Cysylltiedig yn anodd iawn?\nPrevious PostAllwch Chi wneud marchnata cysylltiedig ynghyd ag AdSense?\nNext PostSut i Ennill $ 1000 / m gyda marchnata cysylltiedig: 6 Camau Syml\nSut i Ennill $ 1000 / m gyda marchnata cysylltiedig: 6 Camau Syml\nA yw'n anodd gwneud arian gyda marchnata cysylltiedig?


Gweithwyr Cymru wedi gweithio gwerth £717 miliwn o oramser heb dâl y llynedd yn ôl dadansoddiad TUC Cymru | TUC\nGweithwyr Cymru wedi gweithio gwerth £717 miliwn o oramser heb dâl y llynedd yn ôl dadansoddiad TUC Cymru\nGweithwyr Cymru wedi gweithio gwerth £717 miliwn o oramser heb dâl yn 2020\nHeddiw yw ‘Diwrnod Gweithio Eich Oriau Go Iawn’, pan fydd gweithwyr yn cael eu hannog i orffen yn brydlon gyda chefnogaeth frwd eu cyflogwyr\nHawliodd cyflogwyr yng Nghymru gwerth £717 miliwn o lafur am ddim y llynedd oherwydd bod gweithwyr wedi bod yn gweithio oriau goramser am ddim, yn ôl dadansoddiad newydd a gyhoeddwyd heddiw (dydd Gwener) gan TUC Cymru.\nHeddiw yw’r 17fed tro i Ddiwrnod Gweithio Eich Oriau Go Iawn blynyddol y TUC gael ei gynnal. Ar y diwrnod hwn, mae gweithwyr yn cael eu hannog i orffen shifftiau’n brydlon, a chaiff rheolwyr eu hannog i gefnogi staff drwy osod llwyth gwaith rhesymol a sefydlu polisïau yn y gweithle sy’n diogelu rhag gorweithio.\nLedled y Deyrnas Unedig, roedd dros 3 miliwn o bobl wedi gweithio 7.7 awr yr wythnos o oriau goramser yn ddi-dâl ar gyfartaledd yn ystod 2020. Ar gyfartaledd, mae hynny’n cyfateb i £7,300 y flwyddyn o gyflog nad yw’n cael ei dalu am waith a wneir.\nYng Nghymru, roedd 8.4% o weithwyr yn gweithio goramser heb dâl, gan weithio 8.6 awr yr wythnos dros eu horiau ar gyfartaledd. Mae hynny’n cyfateb i £6,841 y flwyddyn o gyflog nad yw’n cael ei dalu, a dyma’r nifer uchaf o oriau heb eu talu sy’n cael eu gweithio bob wythnos yn y Deyrnas Unedig (gweler Tabl 3 yn y nodiadau)\nGyda llawer o weithwyr ar ffyrlo ac yn lleihau eu horiau gwaith i ofalu am blant, mae nifer yr oriau sy’n cael eu gweithio yn yr economi wedi gostwng. O gymharu’r sefyllfa â’r blynyddoedd diwethaf, adlewyrchir hyn yn y nifer sylweddol is o weithwyr sy’n gweithio goramser heb dâl. Mae cyfanswm yr oriau di-dâl a gwerth ariannol yr oriau di-dâl a weithiwyd hefyd wedi gostwng. (gweler Tabl 1 yn y nodiadau)\nRheolwyr a chyfarwyddwyr sy’n bennaf gyfrifol am y 10 prif swydd lle mae gweithio goramser yn ddi-dâl yn gyffredin. Mae’n awgrymu nad yw cyfrifoldebau ychwanegol staff lefel uwch yn cael eu cefnogi’n briodol gan gyflogwyr.\nYn yr un modd â blynyddoedd blaenorol, mae athrawon yn uchel ar y rhestr. Mae’r her o gadw ysgolion yn agored i blant gweithwyr allweddol, tra’n darparu gwersi dysgu gartref hefyd, wedi cynyddu eu dwysedd gwaith. (gweler Tabl 2 yn y nodiadau)\nMae angen ‘Cyllideb Gweithwyr’ ar Gymru\nMae TUC Cymru yn galw ar Lywodraeth y Deyrnas Unedig i gyflwyno ‘Cyllideb Gweithwyr’ yr wythnos nesaf. Mae hynny’n golygu darparu’r cyllid angenrheidiol i fuddsoddi yn y swyddi a’r seilwaith gwyrdd sydd eu hangen ar Gymru i foderneiddio ein heconomi, y cyllid i sicrhau y gall pob gweithiwr allweddol yng Nghymru gael codiad cyflog, ac ymrwymo i godi’r isafswm cyflog i o leiaf £10 yr awr.\nMae TUC Cymru hefyd yn galw ar Lywodraeth y Deyrnas Unedig i gyflwyno’r Bil Cyflogaeth hirddisgwyliedig yn fuan. Mae’n cynnig cyfle hollbwysig i gryfhau amddiffyniadau yn erbyn dwysedd gwaith.\n“Dydy llawer o bobl ddim yn hoffi cwyno am ddwysedd gwaith yn ystod y pandemig. Maen nhw’n teimlo’n ddiolchgar fod ganddyn nhw swydd o hyd. Ond mae’r ffigurau hyn yn dangos swm aint anhygoel o waith sy’n cael ei wneud yn ddi-dâl yng Nghymru a’r baich annheg sydd wedi cael ei roi ar lawer o weithwyr.”\n“Dylai’r Canghellor gyflwyno ‘Cyllideb Gweithwyr’ sy’n cydnabod yr ymdrechion mae pobl wedi eu gwneud. Mae angen i Lywodraeth y Deyrnas Unedig roi’r cyllid ar waith fel y gall pob gweithiwr allweddol gael codiad cyflog. Ac er mwyn diogelu swyddi a busnesau, dylid ymestyn y ffyrlo tan ddiwedd y flwyddyn o leiaf.”\nDadansoddiad o’r oriau di-dâl a weithiwyd yn 2020\nRheolwyr/Cyfarwyddwyr Iechyd a Gwasanaethau Cymdeithasol\nUwch Swyddogion Gwasanaethau Gwarchodol\nAthrawon a Gweithwyr Addysg Proffesiynol\nRheolwyr a Chyfarwyddwyr Ariannol\nRheolwyr a Chyfarwyddwyr ym maes Manwerthu/Cyfanwerthu\nCyfanswm y golled flynyddol (£ miliynau)\nMethodoleg ar gyfer y dadansoddiad: Mae’r dadansoddiad hwn gan TUC Cymru yn seiliedig ar ddata Arolwg Gweithlu Llafur y Swyddfa Ystadegau Gwladol ar gyfer Gorffennaf-Medi 2020. Mae TUC Cymru yn defnyddio chwarter Gorffennaf-Medi i gyfrifo cyfraddau goramser heb eu talu bob blwyddyn ar Ddiwrnod Gweithio Eich Oriau Go Iawn. Mae pandemig Covid-19 wedi golygu mwy o amrywiaeth nag arfer yn y farchnad lafur yn ystod y flwyddyn. Mae data mwy diweddar (Medi-Tachwedd 2020) yn dangos bod nifer y gweithwyr sy’n gweithio goramser heb dâl yn cynyddu, ynghyd â nifer yr oriau goramser heb dâl mae pob un yn eu gweithio.\nDewis dyddiad ar gyfer Diwrnod Gweithio Eich Oriau Go Iawn: Mae dyddiad y Diwrnod Gweithio Eich Oriau Go Iawn fel arfer yn seiliedig ar gyfrifiad. Rydyn ni’n nodi’r diwrnod yn y flwyddyn pan fydd y gweithiwr cyffredin sy’n gweithio goramser di-dâl yn rhoi’r gorau i weithio am ddim i bob pwrpas – ac mae’r Diwrnod yn disgyn ar y dydd Gwener agosaf.\nDros y blynyddoedd diwethaf, mae hwn bob amser wedi disgyn ar y dydd Gwener olaf ym mis Chwefror. Eleni, mae’r cyfrifiad yn cael ei effeithio’n sylweddol gan bobl sy’n gweithio llai o oriau yn ystod y pandemig. Mae hynny’n newid y gymhareb rhwng goramser heb dâl ac oriau cyflogedig, gan arwain at ddyddiad diweddarach.\nGwybodaeth am TUC Cymru: Nod TUC Cymru yw gwneud y byd gwaith yn lle gwell i bawb. Gyda thros 48 o aelod-undebau, rydym yn dod â thros 400,000 o bobl sy’n gweithio yng Nghymru at ei gilydd. Rydym yn cefnogi undebau i dyfu a ffynnu, ac rydym yn sefyll dros bawb sy’n gweithio i ennill bywoliaeth.


Canolfan Expo Rhyngwladol Yantai (309 Gangcheng E St, Laishan Qu, Yantai Shi, Shandong Sheng, China, 264603)\nCanolfan Expo Rhyngwladol Yantai\nCyfeiriad: 309 Gangcheng E St, Laishan Qu, Yantai Shi, Shandong Sheng, China, 264603\nDigwyddiadau i Ddod 2020-2021 yng Nghanolfan Expo Rhyngwladol Yantai\nMae Canolfan Expo Rhyngwladol Yantai, a ddatblygwyd ac a adeiladwyd gan Nanshan Group, yn arddangosfa fodern, lleoliad cynadledda a bwyta ar raddfa fawr yn Ninas Yantai. Mae wedi'i leoli yng nghanol Ardal Laishan, i'r gorllewin o'r afon grwydro, yn wynebu'r parc chwaraeon ar draws yr afon; i'r gogledd i'r Môr Melyn; i'r de i dref y brifysgol, tua 15 munud mewn car o Faes Awyr Yantai, gorsaf reilffordd, a phorthladd, mae'r traffig yn llyfn, mae'r amgylchedd naturiol yn brydferth. Mae'n asio â'r amgylchedd cyfagos gyda mawredd ac osgo gosgeiddig. Mae gan Ganolfan Expo Rhyngwladol Yantai gyfanswm arwynebedd adeiladu o fetrau sgwâr 158,000, gan gynnwys ardal o fetrau sgwâr 138,000 uwchben y ddaear ac ardal adeiladu tanddaearol o fetrau sgwâr 20,000. Fe'i rhennir yn plaza awyr agored, neuadd gofrestru, neuadd arddangos dan do, canolfan gynadledda, a neuadd wledd dan do. Yr ardal arddangos effeithiol yw 60,000 metr sgwâr.\nMae sgwâr awyr agored Canolfan Expo Rhyngwladol Yantai yn cwmpasu ardal o fetrau sgwâr 60,000. Mae'r sgwâr wedi'i sefydlu fel cerflun tirwedd fawr a system ddŵr, ac mae'r dyluniad yn syml ac yn hael. Ar ochr ddeheuol y pafiliwn, mae rhesi o araeau coed, yn ffurfio neuadd arddangos awyr agored a maes parcio gwyrdd; mae'r de-ddwyrain yn sgwâr gwyrdd ar raddfa fawr, sydd gyda'i gilydd yn fan gorffwys dymunol mewn ffordd geometrig rydd. Wrth ddylunio'r goleuadau nos sgwâr, yn ogystal â gorchuddio'r goleuadau sgwâr cyffredinol, mae ganddo oleuadau llawr a goleuadau tirwedd priodol, sydd nid yn unig yn diwallu anghenion goleuadau ond sydd hefyd yn creu tirlun goleuo cyfoethog.


Cwestiynau Cyffredin @ Undeb Myfyrwyr Y Drindod Dewi Sant\nSpring Election Timer\nSut mae dod o hyd i glwb neu gymdeithas i ymuno â nhw?\nGallwch bori trwy ein holl glybiau a chymdeithasau ar ein tudalen grwpiau. Os dewch chi o hyd i grŵp rydych chi'n ei hoffi, gallwch chi ymuno trwy glicio ar y botwm 'Ymuno Nawr' ar frig y dudalen.\nMae gen i gwestiwn am grŵp\nYn y lle cyntaf, mae'n well cysylltu ag aelod o'r grŵp yn uniongyrchol. Gallwch ddarganfod pwy yw'r cyswllt allweddol trwy ymweld â'r grŵp ar y rhestr. Os na ydych yn llwyddo cysylltu, anfonwch e-bost at y Cynorthwyydd Ymgysylltu â Myfyrwyr ar gyfer eich campws.\nA oes ffi ymuno?\nI ymuno â chlwb neu gymdeithas yn llwyddiannus, rhaid i chi brynu'r haen aelodaeth gywir. Mae gennym ddwy lefel aelodaeth, Haen 1 a Haen 2. Mae prynu aelodaeth yn caniatáu i chi ymuno â chynifer o grwpiau ag y mynnwch ar yr un haen tan ddiwedd y flwyddyn academaidd. Sylwch y gall rhai grwpiau godi ffi aelodaeth ychwanegol sy'n unigryw iddyn nhw, felly gwiriwch y manylion ar dudalen unigol y grŵp.\nFaint mae aelodaeth yn costio?\nMae aelodaeth Haen 1 yn costio £5, ac mae aelodaeth Haen 2 yn costio £20.\nPam mae rhai grwpiau yn Haen 1 ac eraill yn Haen 2?\nPan fydd grŵp yn gwneud cais gyntaf i ddod yn glwb neu'n gymdeithas swyddogol, rydym yn adolygu eu cais a, gan ddibynnu ar eu gofynion unigryw, rydym yn eu categoreiddio’n Haen 1 neu Haen 2. Ymysg y pethau yr ydym yn eu hystyried mae ffioedd ar gyfer gemau, costau teithio, llogi lleoliadau, prynu offer a.y.b.\nSut ydw i'n mynd ati i brynu aelodaeth?\nWrth ymuno â grŵp, cewch gyfarwyddyd i brynu'r aelodaeth ofynnol wrth fynd i dalu. Gallwch brynu aelodaeth yn uniongyrchol yma.\nRwy'n ansicr pa fath aelodaeth sydd ei angen arnaf?\nPeidiwch â phoeni, pan fyddwch chi'n cofrestru ar gyfer grŵp, bydd yr aelodaeth ofynnol yn cael ei hychwanegu'n awtomatig wrth fynd i dalu.\nRwyf eisoes yn aelod o grŵp Haen 1 ac eisiau ymuno ag un arall, a oes angen i mi brynu aelodaeth eto?\nUnwaith i chi brynu aelodaeth Haen 1, rydych chi'n rhydd i ymuno â chymaint o grwpiau Haen 1 ag y dymunwch heb orfod prynu aelodaeth eto. Sylwch y gall rhai grwpiau godi ffi aelodaeth ychwanegol sy'n unigryw iddyn nhw, felly gwiriwch y manylion ar dudalen unigol y grŵp.\nRwyf eisoes yn aelod o grŵp Haen 2 ac eisiau ymuno ag un arall, a oes angen i mi brynu aelodaeth eto?\nUnwaith i chi brynu aelodaeth Haen 2, rydych chi'n rhydd i ymuno â chymaint o grwpiau Haen 2 ag y dymunwch heb orfod prynu aelodaeth eto. Sylwch y gall rhai grwpiau godi ffi aelodaeth ychwanegol sy'n unigryw iddyn nhw, felly gwiriwch y manylion ar dudalen unigol y grŵp.\nRwyf am ymuno â mwy nag un grŵp; mae rhai yn Haen 1, rhai yn Haen 2; oes angen y ddau fath aelodaeth arnaf?\nOes, os yw'r grwpiau rydych chi am ymuno â nhw yn gymysgedd o Haen 1 a Haen 2, yna bydd angen i chi brynu'r ddau fath aelodaeth.\nRwyf am ymuno â grŵp hanner ffordd drwy'r flwyddyn, a oes rhaid i mi dalu’r pris llawn?\nRydym yn gostwng pris ein haelodaeth 50% ym mis Ionawr. Bydd eich aelodaeth yn ddilys tan ddiwedd y flwyddyn academaidd.\nI ble mae'r arian yn mynd?\nMae'r arian a godir trwy daliadau aelodaeth yn mynd tuag at yswiriant, cit ac offer, mynediad i gerbydau a llogi cyfleusterau. Dysgwch fwy am fuddsoddiad Undeb y Myfyrwyr mewn clybiau a chymdeithasau yma.


WMV i MP3-sut i drosi WMV i MP3 gan ddefnyddio WMV i MP3 trawsnewidydd\nWeithiau rydych yn dod ar draws fideos WMV gwych ac eisiau sain rhyfeddol ond dim fideo. Efallai y byddwch am i echdynnu y digwyddiad neu y sain o'r ffilm WMV i'w chwarae ar iPod, fel tonau ffôn ar gyfer iPhone, neu i greu campwaith eich hun. Y cwestiwn yw: sut i drosi WMV i MP3 neu echdynnu MP3 o WMV ffeiliau?\nMewn gwirionedd, mae'n dim ond darn o gacen. Mae angen rhaglen, chi dim ond WMV i MP3. Darllenwch isod WMV rhad ac am ddim i trawsnewidydd fideo MP3 a WMV ar-lein i trawsnewidydd fideo MP3.\nRhan 1: 100% WMV rhad ac am ddim i trawsnewidydd MP3\nRhan 2: WMV ar-lein i trawsnewidydd MP3\nRhan 3: Cwestiynau cyffredin ynghylch troi'n WMV MP3\nCymorth fformat sain eang fel MP3, M4A, AAC, WAV, WMA, OGG, ac ati.\nTroi'n WMV MP3 gyda'r cyflymder gyflymaf na'r cystadleuwyr eraill a o ansawdd uchel.\nDonwload fideos o lawer o safleoedd fideo ar-lein fel YouTube, Facebook, ac ati.\nGolygu fideos gan tocio, cnydio, ychwanegu effeithiau, neu uno clipiau fideo.\nSut i drosi WMV i MP3 â WMV rhad ac am ddim i trawsnewidydd MP3?\n1.ychwanegu fideo WMV\nGallwch ychwanegu eich fideo WMV drwy'r naill neu'r llall o'r canlynol dwy ffordd:\na. cliciwch ddewislen "Ychwanegu ffeiliau", yn dewis ychwanegu ffeiliau fideo, ffolder fideo, DirectShow ffeiliau, neu ddewis llwytho ffeiliau oddi ar y ddyfais;\nb. llusgo a gollwng eich ffeiliau yn eisiau i app hwn.\n2.gosod MP3 fel y fformat allbwn\nCliciwch y gwymplen "Fformat allbwn" neu yr eicon ddelwedd fformat, a gosod y fformat allbwn sain fel MP3.\nMae WMV i MP3 Trawsnewidydd fideo hefyd yn darparu swyddogaethau golygu pwerus. Cliciwch y botwm "Golygu" neu iaw cliciwch yr opsiwn "Golygu" chooice a ffeiliau, gallwch osod y rhan o'r WMV a ydych am i echdynnu'r sain fel MP3.\nCliciwch "Drosi" i ddechrau troi'n WMV i MP3. Yna cliciwch "Agor ffolder" i ddarganfod lle mae arbed eich ffeiliau MP3. Gallwch hefyd osod y lleoliad i gadw eich ffeiliau wedi'u haddasu drwy glicio rhestr estynnol "Allbwn ffolder".\nEchdynnwr sain gwych: Gallwch ddefnyddio hwn WMV ar-lein am ddim i MP3 trawsnewidydd i echdynnu y sain gan eich hoff ffilmiau. Gallwch nid yn unig convet WMV i MP3, ond hefyd i WMA, OGG, AAC, M4A, a mwy.\nDownloader fideo cyflym: Iust copi y cyswllt fideo ar-lein, ac wedyn bydd WMV hwn ar-lein ac am ddim i MP3 trawsnewidydd cyn gynted helpu chi lawrlwytho fideos.\n1. Mae gennyf ffeil WMV a sut i ei chwarae ar fy iPod.\nMae iPod yn hoffi pob eraill afal cynhyrchion unig cefnogi sain fel MP3, AAC a fideo fel MP4, MOV a M4V.\nI chwarae WMV ar eich iPod, gall dim ond defnyddio trawsnewidydd fideo i drosi WMV i fformatau cael ei gefnogi iPod.\n2. M4A, MP3, WAV? Beth yn well?\nM4A: mae'n sain Mpeg 4. Mae'n fwy diweddar na'r MP3 fel mae'r enw yn ei awgrymu. Mae M4A yn cynnig cerddoriaeth o ansawdd uwch gyda bitrates is a maint ffeil.\nMP3: Mae'n hŷn, felly mae'n bron yn gydnaws â bob cyfrifiadur, chwaraewr cerddoriaeth a ffôn cell\nWAV: Yn y fformatau sain nid cywasgedig, felly mae'n fel Sain ansawdd llawn â phosibl. Fodd bynnag, mae maint y ffeil fawr. Gall fod 10 gwaith yn fwy na'r ffeiliau MP3 neu M4A. Defnyddir yn aml am recordio a golygu'r sain.\n> Adnoddau > drosi > sut i dyfyniad fformat sain MP3 o ffeiliau fideo WMV


Sgwrsio Maruim. Sgwrsio am ddim gyda dieithryn ar hap yn syth o Maruim.\nCroeso i Chatroulette MaruimCyswllt i berson aleatory unrhyw le yn y byd. Gyda Chatroulette Maruim gallwch ddewis rhwng yr opsiynau canlynol:- Sgwrs am ddim gyda phob math o bobl o Maruim. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Maruim:


Cyfrifon Treth ar-lein y Cyngor\nCynllun Datblygu Lleol Amnewid 2016 – 2031 Ymgynghoriad Cyhoeddus am Newidiadau Canolbwyntiedig - Dydd Llun 21 Ionawr–Dydd Llun 4 Mawrth 2019\nCymorth » Polisi Preifatrwydd\nMae Cyngor Bwrdeistref Sirol Merthyr Tudful (CBSMT) yn cymryd materion preifatrwydd sy’n berthnasol i’n Gwefan yn ddifrifol iawn. Mae CBSMT yn ymroddedig i barchu a diogelu eich preifatrwydd a’ch gwybodaeth bersonol. Bydd CBSMT yn cadw’r wybodaeth honno fel sy’n ofynnol er mwyn cynnal a chadw cydymffurfiad â Deddf Diogelu Data 1998. Bydd y Polisi Preifatrwydd hwn yn esbonio pa wybodaeth bydd CBSMT yn ei chasglu amdanoch chi fel unigolyn, sut y bydd CBSMT yn ei defnyddio a’r camau y bydd CBSMT yn ei gymryd i sicrhau ei bod bod amser yn cael ei chadw’n ddiogel. Os oes unrhyw gwestiynau gennych ynghylch y Polisi Preifatrwydd hwn neu arferion preifatrwydd gwefan CBSMT, gallwch gysylltu â’r:\nSwyddog Diogelu Gwybodaeth Gorfforaethol\nFfôn: 01685 727444\nAt ddibenion y Ddeddf Diogelu Data 1998 (y Ddeddf), rheolwr y data yw Cyngor Bwrdeistref Sirol Merthyr Tudful o’r Ganolfan Ddinesig, Stryd y Castell, Merthyr Tudful.\nEin cynrychiolydd enwebedig at ddibenion y Ddeddf yw Ellis Cooper.\nNi fydd CBSMT yn darparu unrhyw wybodaeth bersonol y mae’n ei derbyn drwy’r wefan i unrhyw drydydd parti, oni bai ei fod am berson sydd wedi ei gontractio i weithio ar ran y Cyngor, neu ei fod yn ofynnol i ni wneud hynny yn ôl y gyfraith. Pan fyddwch yn darparu gwybodaeth sensitif (er enghraifft, rhif cerdyn credyd i wneud taliad), bydd CBSMT yn sicrhau fod yr holl gamau rhesymol wedi eu cymryd i ddiogelu’r wybodaeth honno. Bydd CBSMT yn cymryd mesurau diogelwch i amddiffyn eich gwybodaeth bersonol pan fydd yn cael ei storio. Caiff rhifau cerdyn credyd eu defnyddio i brosesu taliad yn unig ac nid ydynt yn cael eu cadw at ddibenion marchnata.\nMae’n bosibl y bydd ein gwefan yn darparu dolenni i wefannau trydydd parti. Gan nad yw CBSMT yn rheoli’r gwefannau hynny, mae CBSMT yn eich annog i adolygu’r polisïau preifatrwydd hyn. Bydd gwybodaeth a gesglir gan CBSMT yn cael ei storio a’i phrosesu mewn cronfeydd data y mae CBSMT yn berchen arnynt yn unig.\nMae CBSMT wedi creu’r datganiad preifatrwydd hwn er mwyn arddangos ein hymrwymiad cadarn at breifatrwydd. Mae’r canlynol yn datgelu arferion casglu a dosbarthu gwybodaeth ar gyfer y wefan hon: www.merthyr.gov.uk. Nid yw’r datganiad hwn yn cynnwys dolenni, oddi fewn i’r safle hwn, at wefannau eraill.\nGwybodaeth a gesglir gan CBSMT\nNid yw CBSMT yn dal na chadw unrhyw wybodaeth bersonol am unigolion sy’n pori’r wefan hon, ac eithrio pan fyddwch yn dewis, yn wirfoddol, roi eich manylion personol i ni drwy e-bost neu ffurflen ar-lein neu’n gwneud cais am unrhyw un o’n gwasanaethau. Gellir darparu dau fath o wybodaeth: Gwybodaeth Bersonol Adnabyddadwy a Gwybodaeth Bersonol An-adnabyddadwy.\n1. Mae Gwybodaeth Bersonol Adnabyddadwy yn cyfeirio at wybodaeth fanwl sy’n gadael i ni wybod y manylion penodol am bwy ydych chi. Pan fyddwch yn ymwneud â gweithgareddau penodol ar y Wefan hon, fel llenwi ffurflen electronig neu anfon adborth i ni, mae’n bosibl y bydd CBSMT yn gofyn i chi ddarparu gwybodaeth benodol amdanoch chi’ch hun fel eich enw, cyfeiriad, rhif ffôn a chyfeiriad e-bost. Ar yr amod fod y wybodaeth hon yn ôl eich disgresiwn eich hun yn llwyr. Gan ddibynnu ar y gweithgaredd, mae peth o’r wybodaeth y mae CBSMT yn gofyn i chi ei darparu yn cael ei dynodi fel gwybodaeth orfodol a pheth yn wirfoddol. Os nad ydych am ddarparu’r wybodaeth orfodol mewn perthynas â gweithgaredd penodol, yna mae’n bosibl na fydd CBSMT yn gallu rhoi’r gwasanaeth yr ydych yn ei ddymuno i chi.\n2. Mae Gwybodaeth Bersonol Anadnabyddadwy yn cyfeirio at wybodaeth nad yw’n dynodi person penodol ar ei ben ei hun. Mae CBSMT yn casglu gwybodaeth benodol yn seiliedig ar ble yr ydych yn ymweld ag e ar ein gwefan - bydd hyn yn cynnwys URL y wefan yr ydych newydd ei gadael, pa URL yr ydych am ymweld ag e nesaf, pa borwr yr ydych yn ei ddefnyddio a’ch cyfeiriad IP. Cyfeiriad byd-eang ar gyfer dogfennau ac adnoddau eraill ar y We Fyd-eang yw URL. Mae cyfeiriad IP yn ddynodydd ar gyfer cyfrifiadur neu ddyfais ar rwydwaith Brotocol Rheoli / Protocol Rhyngrwyd ("TCP/IP") i lwybro gwybodaeth sy’n seiliedig ar gyfeiriad IP y cyrchfan. Mewn geiriau eraill, rhif yw cyfeiriad IP sy’n cael ei aseinio’n awtomatig i’ch cyfrifiadur pryd bynnag yr ydych yn hwylio’r we, gan ganiatáu gweinyddion gwe i leoli ac adnabod eich cyfrifiadur. Mae’n ofynnol bod cyfrifiadur yn cael cyfeiriad IP er mwyn i ddefnyddwyr gyfathrebu ar y we.\nBeth mae CBSMT yn ei wneud â gwybodaeth bersonol\nPan fyddwch yn dewis cwblhau un o’n ffurflenni ar-lein caiff y wybodaeth yr ydych yn ei rhoi i ni ei defnyddio gan CBSMT, neu ddarparwr gwasanaeth trydydd parti sy’n cael ei gontractio i ni, i ddarparu’r gwasanaeth(au) y gwnaethoch ofyn amdano/amdanynt. Bydd CBSMT yn ymdrechu i ddiogelu eich gwybodaeth a bydd unrhyw ddatgeliadau o’r wybodaeth honno yn unol â’n cofrestriad o dan Ddeddf Diogelu Data 1998. Bydd yn ofynnol bod darparwyr gwasanaeth trydydd parti sy’n cael eu contractio gan y Cyngor yn cydymffurfio â’r un safonau.\nYn anffodus, nid yw trosglwyddo gwybodaeth drwy gyfrwng y rhyngrwyd yn gwbl ddiogel. Er y byddwn, fel CBSMT, yn gwneud ein gorau i ddiogelu eich data personol, ni allwn warantu ddiogelwch y data yr ydych yn ei drosglwyddo i’n safle; mae pob trosglwyddiad yn ddibynnol ar eich risg eich hun. Pan fydd CBSMT wedi derbyn eich gwybodaeth, byddwn yn defnyddio gweithdrefnau llym a nodweddion diogelu i geisio atal mynediad diawdurdod. Mae CBSMT yn ymroddedig i ufuddhau Deddf Diogelu Data 1998, yn ogystal â hawliau a chyfrinachedd pobl a pharch at breifatrwydd. Mae CBSMT yn trin eich gwybodaeth breifat â pharch. Caiff ei chadw’n ddiogel a dim ond y staff hynny sydd â’r hawl i’w gweld, sy’n cael mynediad ati. Byddwn ni, CBSMT, yn gwneud ein gorau i gadw’r wybodaeth amdanoch yn gywir ac yn gyfredol. Pan na fydd angen i CBSMT gadw gwybodaeth amdanoch mwyach, bydd CBSMT yn cael gwared â’r wybodaeth honno mewn modd diogel.